فلاشباک لە دەفتەری بیرەوەریی رۆژانەوە - بەشی دووەم ... نووسینی ستیڤان شەمزینی\n**Published: **29 **July** 2021****\nچەند هەفتە پێش ئەمڕۆ، کاتێک چوومە پێشانگایەکی تایبەتی هونەرمەندی شێوەکار "محەمەد عارف" لە هۆڵی مۆزەخانە، کۆمەڵێک تابلۆی هونەریی ئاست بەرز سەرنجیان راکێشام، یەکێک لە تابلۆکان بووە ئیلهامبەخشی چیرۆکێک، هەنووکە دەمەوێت چیرۆکەکە بنووسم. ناوەڕۆکەکەی باس لەوە دەکات وێنەکێشێک تابلۆی ئافرەتێک دەکێشێت بە جوانترین شێوە و رووخسارەوە، بەڵام پاش ماوەیەک لە قاڵبوونەوە و تێڕامان لە خودی تابلۆکە، هونەرمەندی وێنەکێش بڕیار دەدات بە دوای ئەو ژنەی ناو تابلۆکەدا بگەڕێ لە زەمینی واقیعدا و ئەو کەسە بدۆزێتەوە لە ئەندێشەیدا سکێجی کردووە، هەرچەند دەگەڕێ ناگات بەو کەسەی لە پۆرترێتەکەیدا وێنەی کێشاوە، بۆیە نائومێد دەبێت. مەبەستی من لەم چیرۆکە ئەوەیە هەرگیز مرۆڤ ناگاتە ئەو وێنە خەیاڵییەی خۆی لە مێشکیدا بۆ ئافرەتێک کێشاویەتی کە بڕیارە ببێتە عاشقی یان هاوسەری یان نیوەکەی تری. خەسڵەتی منیش لە چیرۆکدا وایە، بەردەوام حەزم بە کۆتایی تراجیدیی و پڕ نائومێدیی هەیە.\nکاتێک بیرم لە نووسینی ئەم چیرۆکە دەکردەوە و هێڵکارییەکانیم لە مێشکی خۆمدا دەکێشا، نقومی ناو دنیای "کاروان عوسمان" ببووم، چەند گۆرانییەکم بۆ چەندین جار دووبارە کردەوە، بەڵام گۆرانی "بهێنە بەرچاو موڵک نەبێت" زۆر دڵگیرە لای من، بەتایبەت گۆرانییەکە ناوەڕۆکێکی سۆسیالیستی هەیە و بەمشێوەیە دەستپێدەکات:\nبەڵام هەر من نیم وا ئەڵێم. . .\nمن تازە زانیومە، "کاروان عوسمان" سەرباری خڵتەی بیروڕای ناسیۆنالیستی، کەسێکی سۆسیالیست و چەپ بووە، ئەمە هێندەی تر وابەستەی کردم بە دنیای هونەریی ئەو هونەرمەندەوە، هەرچەندە دەسڵەمێمەوە لەوەی ئایا بە راستی ئەو هونەرمەندە پیاوکوژ بوو؟، بەڵام ئەو تۆمەتەش هیچ لەوە کەم ناکاتەوە کە دنیایەکی هونەریی تایبەتی هەیە، لەم رووەوە تێزی "رۆلان بارت" کە بەرهەم و ژیانی تایبەتی خاوەن بەرهەم جودا دەکاتەوە، لای من زۆر گرنکی هەیە. ئەوەی بۆ من گرنگە هونەرە نەک ژیانی تایبەتی هونەرمەند.\nبەهەرحاڵ، ئەمڕۆ دەمەوێ پەلە بکەم، لە نووسینی ئەو چیرۆکە، بەڵام کتێبێکی "کرباسی" بە ناوی "تەورات و ئیمپریالیەت" لە بەردەستمە و دەمەوێ زۆر بە زوویی تەواوی بکەم. ئەمەش دوای ئەوە هات کتێبە نایابەکەی "ئیدوار سەعید"م بە ناونیشانی "الصور المثقف" دوو جار خوێندەوە. دەبێت ئێستا کاتەکە بدەم بە نووسینی چیرۆکەکە، چوونکە وا بڕیارە هاوڕێیەکی حزبی شیوعی لە دیمەشقەوە هەموو بەرگەکانی "احیاء علوم الدین"ی "غەزالی"م بۆ پەیدا بکات و بۆم بنێرێ، ئەوسا بواری نووسینم کەم دەبێتەوە، چوونکە ئەو کتێبە چەند بەرگێکە و بابەتەکانی پەیوەستە بە بنەماکانی شەریعەتی ئیسلامەوە، ئەوەش تموحی منە کە دەمەوێ لە ئیسلام شارەزا بم، چوونکە لانیکەم بۆ ئەمڕۆ زانیارییە ئاینییەکان بۆ کەسانی وەک ئێمەی چەپڕەو گرنگی خۆی هەیە.


نائارامیـیه‌کانی ناوخۆی لیبیا ڕوو له زیادبوونه\nحکومه‌تی کاتی لیبیا ڕایگه‌یاند ده‌سـتپـێشخه‌ریـیه‌کی نیشـتیمانی کردووه بۆ چاره‌سه‌رکردنی ڕه‌وشی ناهه‌مواری وڵاته‌که‌ی.\nڕۆژی دووشه‌ممه له پاش کۆبوونه‌وه‌یه‌کی نائاسایی، حکومه‌تی لیبیا پـێشـنیاری بۆ کۆنگره‌ی نیشـتیمانی گشتی (په‌رله‌مانی کاتی) وڵات کردووه پـشـوو به ئه‌ندامه‌کانی بدات هه‌تا په‌رله‌مانێـکی نوێ هه‌ڵده‌بژێردرێت.\nله لایه‌کی دیکه سه‌رۆکی په‌رله‌مانی لیبیا فه‌رمانی به کۆمه‌ڵێکی چه‌کداری ئیسلامی کرد به ته‌رابلوسی پایته‌خت بڵاوبـبنه‌وه، ئه‌مه‌ش ڕۆژێـک پاش ئه‌وه‌ی هێزێـکی جه‌نه‌ڕاڵ خه‌لیفه حه‌فته‌ر خۆیان به په‌رله‌ماندا کرد.\nله شـاری بنغازی ڕۆژهه‌ڵاتی وڵاته‌که، عه‌قید وه‌نه‌س بوخماده فه‌رمانده‌ی هێزه تایبه‌ته‌کان له له‌شـکری لیبیا ڕایگه‌یاند که‌وا هێزه‌کانی چوونه‌ته پاڵ هێزه‌کانی جه‌نه‌ڕاڵ حه‌فته‌ر بۆ نه‌هێشـتنی تێرۆر له بنغازی.


رۆژنامه‌ى چاودێر: ماڵه‌كه‌ى نه‌جمه‌دين كه‌ريم له سلێمانى ده‌ستى به‌سه‌ردا گيراوه و دووقاسه‌ى شكێنراوه\nئه‌ندازيارى خيانه‌تى كه‌ركووك خيانه‌تى فرۆشتنى كه‌ركووك نه‌جمه‌دین كه‌ریم\nرۆژنامه‌ى چاودێر كه مه‌لا به‌ختيار به‌رپرسى ده‌سته‌ى كارگێڕى مه‌كته‌بى سياسى يه‌كێتى نيشتيمانى كوردستان، خاوه‌نى ئيمتياز و سه‌رنووسه‌رييه‌تى وه‌ك خۆى نووسيويه‌تى "شه‌رمه‌زارييه‌كى گه‌وره"ى ناو يه‌كێتى ئاشكرا كردووه و رايگه‌ياندووه،  "ماڵى دكتۆر نه‌جمه‌دين كه‌ريم ده‌ستى به‌سه‌ردا گيراوه و دوو قاسه‌ى تێدا بووه و هه‌ردووكى شكێنراوون و كه‌لوپه‌له‌كانى براون".\nله ژماره 634ى ئه‌مڕۆ دووشه‌ممه 20ى تشرينى دووه‌م/ نۆڤێمبه‌رى 2017 رۆژنامه‌ى چاودێر كه خاوه‌نى ئيمتياز و سه‌رنووسه‌رى مه‌لا به‌ختياره، بڵاويكردووه‌ته‌وه، له سلێمانى ماڵى دكتۆر نه‌جمه‌دين كه‌ريم ئه‌ندامى مه‌كته‌بى سياسى يه‌كێتى و پارێزگارى كه‌ركووك ده‌ستى به‌سه‌ردا گيراوه.\nرۆژنامه‌كه له زارى سه‌رچاوه‌يه‌كى ناو سه‌ركردايه‌تى يه‌كێتى كه ناوى نه‌هێناوه ئاشكرايكردووه، كه دوو قاسه له ماڵه‌كه‌ى دكتۆر نه‌جمه‌دين هه‌بوون و هه‌ردوو قاسه‌كه شكێنراوون و كه‌لوپه‌له‌كانى ناويشيان براون.\nله زارى سه‌رچاوه‌كه‌وه، ئه‌و رۆژنامه‌يه له باره‌ى ئه‌و رووداوه‌وه نووسيويه‌تى: "ئه‌مه‌ش شه‌رمه‌زارييه‌كى گه‌وره‌يه".\nله به‌شێكى ديكه‌ى راپۆرته‌كه‌يدا، رۆژنامه‌ى چاودێر له زارى سه‌رچاوه‌كه‌يه‌وه، باسى له‌وه كردووه، كه ده‌بوايه دواى 16ى ئۆكتۆبه‌ر دكتۆر نه‌جمه‌دين كه‌ريم بچێته سلێمانى و روو نه‌كاته هه‌ولێر.\nرۆژنامه‌كه‌ى مه‌لا به‌ختيار باسى كێشه‌كانى ديكه‌ى ناو يه‌كێتى كردوه و ئه‌وه‌ى ئاشكرا كردووه، كه ئه‌و به‌ياننامه‌يه‌ى له دژى نه‌جمه‌دين كه‌ريم به ناوى سه‌ركردايه‌تى يه‌كێتيه‌وه ده‌رچووه، را و هه‌ڵوێستى سه‌ركردايه‌تى يه‌كێتى نه‌بووه و ته‌نيا يه‌ك ئه‌ندامى سه‌ركردايه‌تى ئه‌و به‌ياننامه‌يه‌ى نووسيوه.\nله رۆژنامه‌كه‌دا هاتووه: "ئه‌ندامێكى سه‌ركردايه‌تى يه‌كێتى به‌ياننامه‌ى له‌سه‌ر قسه‌كانى د.نه‌جمه‌دين ده‌ركردووه، ئه‌مه له كاتێكدايه سه‌ركردايه‌تى يه‌كێتى زياتر له 50 ئه‌ندامه و چۆن ده‌كرێت ئه‌نداوێك له برى 50 كه‌س به‌ياننامه به ناوى سه‌ركردايه‌تى يه‌كێتييه‌وه دژى ئه‌ندامێكى مه‌كته‌بى سياسى بڵاوبكاته‌وه".\nبه گوێره‌ى زانيارييه ميدياييه‌كان، ئه‌ندامى سه‌ركردايه‌تى يه‌كێتى ئاڵا تاڵه‌بانى به‌وه تۆمه‌تبار ده‌كرێت كه به‌ياننامه‌كه‌ى له دژى نه‌جمه‌دين كه‌ريم نووسيبێت.\nرۆژنامه‌كه‌ى مه‌لا به‌ختيار باسى له نهێنييه‌كى ديكه‌ى به‌شێكى سه‌ركردايه‌تى يه‌كێتى كردووه و نووسيويه‌تى: "رۆژى 18ى 11 له كۆبوونه‌وه‌يه‌كى به‌شێكى ئه‌و سه‌ركردانه‌ى يه‌كێتيدا كه هاومه‌رامن له‌سه‌رده‌ركردنى ئه‌و به‌ياننامه‌يه قسه‌ى ره‌ق كه‌وتووه‌ته به‌ينيان".\nسه‌رچاوه‌كه‌ى چاودێر رايگه‌ياندووه، "ئه‌ندامێكى سه‌ركردايه‌تى يه‌كێتى ئه‌و مافه‌ى نييه به ناوى سه‌ركردايه‌تييه‌وه به‌ياننامه دژى ئه‌ندامێكى مه‌كته‌بى سياسى حزبه‌كه‌ى ده‌ربكات، چونكه د.نه‌جمه‌دين كه‌ريم هێشتا ئه‌ندامى مه‌كته‌بى سياسى يه‌كێتييه و وازى له‌و حزبه نه‌هێناوه".\nسه‌رچاوه‌كه ئه‌وه‌شى وتووه: "د.به‌رهه‌م وازى له يه‌كێتى هێناوه، خۆى به زمانى خۆى رايگه‌ياندووه، رێككه‌وتنى له‌گه‌ڵ گۆڕان و كۆمه‌ڵى ئيسلاميدا كردووه، باره‌گاى دامه‌زراندووه و ليست و قه‌واره‌ى پێشكه‌شى كۆميسيۆن كردووه، به‌ياننامه دژى ده‌رناكرێت، كه‌چى له‌سه‌ر چاوپێكه‌وتن به‌ياننامه له‌سه‌ر ئه‌ندامانى ترى مه‌كته‌بى سياسى ده‌رده‌كرێت".\nبه هۆى خيانه‌تى به‌شێك له به‌رپرسانى يه‌كێتييه‌وه و په‌لكێشانى جه‌يش و حه‌شدى شه‌عبى بۆ داگيركردنى كه‌ركووك له 16ى ئۆكتۆبه‌ردا، به‌شێكى ناو سه‌ركردايه‌تى يه‌كێتى كه‌وتوونه‌ته دژايه‌تيكردنى ئه‌و ئه‌ندامانه‌ى مه‌كته‌بى سياسى حزبه‌كه‌يان كه دژى خيانه‌تى راده‌ستكردنى كه‌ركووك وه‌ستاونه‌ته‌وه.


شاندێكی ئیداره‌ی راپه‌رین سه‌ردانی په‌رله‌مانی كوردستان ده‌كه‌ن\n27/02/2018 09:05:00 ص\nئه‌مڕۆ سێشه‌ممه 27/2/2018، دكتۆر جه‌عفه‌ر ئیبراهیم ئێمینكی، جیگری سه‌رۆكی په‌رله‌مانی كوردستان، به‌ئاماده‌بوونی خاتوو بێگه‌رد تاڵه‌بانی، سكرتێری په‌رله‌مان، له‌نووسینگه‌ی تایبه‌تی خۆی له‌ته‌لاری په‌رله‌مان پێشوازیی له هیوا قه‌ره‌نی، سه‌رپه‌رشتیاری ئیداره‌ی ڕاپه‌رین و ئاواره عه‌لی، سه‌رۆكی شاره‌وانییه‌كانی ئیداره‌ی ڕاپه‌رین كرد.\nله‌دیدارێكدا سه‌رۆكی ئیداره‌ی ڕاپه‌رین یاداشتیكی پێشكه‌ش به سه‌رۆكایه‌تیی په‌رله‌مانی كوردستان كرد، كه تێیدا داواى پێدانی ده‌سه‌ڵاتی زیاتر به‌ئیداره‌ى راپه‌رین ده‌كه‌ن بۆ راپه‌ڕاندنی كاروبارى هاووڵاتییان، به‌مه‌به‌ستی كه‌مكردنه‌وه‌ى رۆتین وه‌ك كارئاسانییه‌ك بۆ خه‌ڵكی سنووره‌كه، هه‌روه‌ها داوا ده‌كه‌ن كه له رێگه‌ی په‌رله‌مانه‌وه هه‌وڵبدرێت بۆ كردنه‌وه‌ى به‌رێوه‌به‌رایه‌تییه‌كی گشتی له ئیداره‌ی راپه‌ڕین و رایگه‌یاند: " له ساڵی 1992 به‌بڕیاری په‌رله‌مانی كوردستان چه‌ندین قه‌زا بڕیاری به‌پارێزگابوونیان بۆ ده‌رچوو، به‌ڵام به‌هۆی بارودۆخی سیاسی بڕیاره‌كه نه‌چووه بوارى جێبه‌جێكردنه‌وه و پاشان بۆ كارئاسانیی زیاتر و خزمه‌تگه‌یاندن به قه‌زا و ناحیه‌كان، له ساڵی 2006، به بڕیاری ئه‌نجوومه‌نی وه‌زیران ئه‌و ده‌ڤه‌ره‌ی ئێمه بوو به‌ئیداره‌ی ڕاپه‌رین، كه‌چی تائێستا به‌شێك له‌وه‌زاره‌ته‌كان به‌رێوه‌به‌رایه‌تیی گشتییان له‌و ئیداره‌یه نه‌كردۆته‌وه یاخود نه‌یانكردووه به‌به‌رێوه‌به‌رایه‌تی گشتی".\nله به‌رامبه‌ردا جێگری سه‌رۆكی په‌رله‌مانی كوردستان، وێڕای به‌خێرهێنانی شاندی میوان، باسى له رۆلی قاره‌مانانه‌ی ده‌ڤه‌ری ڕاپه‌رین له بزوتنه‌وه‌ى رزگاریخوازی كوردستان كرد له رۆژه سه‌خته‌كان و رایگه‌یاند: "به‌بایه‌خه‌وه ده‌ڕوانینه داواكارییه‌كانتان و سه‌رجه‌م داواكارییه‌كانیشتان داواكاریی ره‌وان و مافێكی خه‌ڵكی ئه‌و سنووره‌یه كه خزمه‌ت بكرێن، ئێمه له‌په‌رله‌مانی كوردستان به‌هه‌مانگی له‌گه‌ڵ حكومه‌تی هه‌رێمی كوردستان هه‌وڵده‌ده‌ین داواكارییه‌كانتان جێبه‌جێ بكرێت و په‌رله‌مانی كوردستانیش چاودێرى و به‌داواداچوون بكات له‌جێبه‌جیێكردنیدا"، هه‌روه‌ها جه‌ختی له‌سه‌ر پێویستیی چاكسازیكردن له سیسته‌می كارگێڕیدا كرده‌وه بۆ كه‌مكردنه‌وه‌ى رۆتین.\nله‌لایه‌ن خۆشیه‌وه، بێگه‌رد تاڵه‌بانی، سكرتێری په‌رله‌مان، گوتی: "داواكارییه‌كانتان روونه‌و كاری له‌سه‌ر ده‌كه‌ین و ده‌بێت هاوشان بێت له‌گه‌ڵ ئیداره‌ی گه‌رمیان و مامه‌ڵه‌ی ته‌واویان له‌گه‌ڵ بكرێت، ده‌بێت حكومه‌تی هه‌رێمی كوردستان گرنگییه‌كی ته‌واو به‌و ده‌ڤه‌ره بدات، چونكه له‌رووی ئابووری و بازرگانی و زه‌وی و زاره‌وه به‌سووده و خه‌ڵكه‌كه‌شی قوربانییه‌كی زۆریان داوه و شایه‌نی ئه‌وه‌ن كه خزمه‌تى زیاتر بكرێن..


فراكسیۆنەكانی یەكێتی و پارتی لە دژی یەك ڕاگەیەندراویان بڵاوکردەوە – کوردی – RojNews.News\n22/06/2020 - 9:14:46 pm\nهەینی, 8 ماي 2020 – 12:29 ڕۆژنیوز – ناوەندی هەواڵەکان\nدوێنێ پەرلەمانی هەرێمی كوردستان بۆ گفتوگۆكردن لەسەر هەڵگرتنی پارێزبەندیی لەسەر چوار ئەندامی پەرلەمان و خوێندنەوەی دووەم بۆ پێشنیاز بڕیاری پێشكەشكردنی پڕۆژە‌یاسا كۆبووەوە و بە دەنگی ٥٧ پەرلەمانتار پارێزبەندیی لەسەر سۆران عومەر پەرلەمانتاری كۆمەڵی ئیسلامی هەڵگیرا و ئەوەش كاردانەوەی چەند فراكسیۆنێكی لێكەوتەوە و لەو چوارچێوەیەشدا فراكسیۆنەكانی یەكێتی و پارتی لە پەرلەمان لەدژی یەک ڕاگەیەندراوی توندیان بڵاوکردەوە.\nفراكسیۆنی یەكێتیی نیشتمانیی كوردستان، لە پەرلەمانی هەرێمی كوردستان، سەبارەت بە لێدوانەكانی هێمن هەورامی، ئەندامی سەركردایەتی پارتی و جێگری سەرۆكی پەرلەمانی هەرێمی كوردستان، کە دوای هەڵگرتنی پارێزبەندییەکە دای راگەیەندراوێكی بڵاوكردەوەو تیایدا ڕایگەیاند “بۆ پاساو هێنانەوەی شانۆگەریەكەی ڕۆژی پێنج شەممە، نەك نەیتوانی بەرگی حیزبی لەخۆی داماڵێت، بەڵكو نمایشەكەی بەجۆرێك پڕ هەڵەی سیاسی و مەنهەجی بوو، هەرگیز لە ئاستی جێگری سەرۆك پەرلەمان نەبوو”.\nلە بەرامبەردا فراكسیۆنی پارتی دیموکراتی کوردستان، لە پەرلەمانی هەرێمی كوردستان، لە ڕاگەیەنراوێكدا وەڵامی ڕاگەیەندراوەکەی فراکسیۆنی یەکێتی دایەوە و ئاماژەی بۆ ئەوە کردووە کە “شپرزەیی فراكسیۆنی یەكێتی لە ڕاگەیەنراوەكەیان بە جۆرێكە، دانیشتنی ئاسایی ژمارە چواری پەرلەمان كە لە ڕووی پەیڕەوی و بەرنامەی كارو نیسابی یاسایی و ڕێژەی دەنگدان و جێبەجێكردنی خاڵەكانی بەرنامەی كار بە پێی پەیڕەو، بە ساختەو نماییش بزانن”.\nفراكسیۆنی پارتی لە ڕاگەیەندراوەکەدا ئاماژەی بۆ ئەوەشکردووە کە د”ەبوو فراكسیۆنی یەكێتی، هەر هیچ نەبوایە، لە بەر حورمەتی دامەزراوەی پەرلەمان كە سەرۆكەكەی هەڤاڵێكی سەركردایەتی خۆیانە، جێبەجێكردنی پەیڕەو پابەند بوون بە یاساو بەشداری ٥٨ ئەندامی بەڕێزی پەرلەمان بە نمایش و ساختە نەزانن.\nڕێگری لە هونەرمەندان کرا بچنە زینی وەرتێ


بورهان شێخ ڕەئوف: مام جەلال و تورکیا. – WTARIKURD\nبورهان شێخ ڕەئوف: مام جەلال و تورکیا.\nمام جەلال ئەو سەرکردەیەى نزیکەى نیو سەدە زیاترە کارەکتەرێکى چالاک و دیار و بوێر و ئازاو دیبلۆماتێکى بەتواناو سەلیقە بوو، جێ پەنجەى لە سەر زۆربەى ڕوداوو گۆڕانکارییەکانى باشوورى کوردستان و عێراق و ناوچەکەش بە گشتى دیارە.\nئَێستا کە مام جەلال لە ڕۆژى 3/10 /2017 لە دواى تەمەنێکى درێژى پڕ هەورازو نشێو بۆ دواجار ماڵئاوایى لە کورد و کوردستان کرد لە ڕووى فیزیکیەوە، بەڵام پەیامە کەى و مێژووە پڕ خەبات و چالاکیەکانی کە دەکرێت بکرێنە چراى ڕووناکى ئایندە و کەڵکیان لێوەربگیرێت نەوە دواى نەوە.\nمام جەلال ئەو پیاوەى کە ڕۆژنامەنووس و نووسەر بوو لە هەمان کاتدا پشت و پەناى ڕۆژنامە نووسان و ئەهلى قەڵەم و هونەر بوو، ئەو خاوەنى ئەو وتەیەى کە ئەگەر هەرکەسێک ڕەخنەى لە من و حزبەکەم هەبوو با لەڕۆژنامەى کوردستانى نوێ دا بینووسێت کە زمانحاڵى حزبەکەى بوو.\nئەو پشت و پەناى ژنان و کەمینتە نەتەوەییەکانى کوردستان بوو هەر لە تورکمان و کریستیان و یەزیدى و کوردانى کاکەیى و هەورامی و ئەوانى تریش.\nلە هەمانکاتدا مام جەلال خاوەنى پەیوەندیی توندو تۆڵ بوو لە گەڵ هەموو ڕەوتە جیاوازاەکان هەرلە سۆسیالیست ئینتەرناسیونالیستەو بگرە کە بووە جێگرى سەرۆکى گشتى ئەو ڕێکخراوە تا دەگاتە پەیوەندییە کانى لە گەڵ کۆمارى ئیسلامى ئێران کە خاوەنى باشترین پەیوەندى بوو هەروەکو لەم ڕۆژانەى پرسەکەیدا دەرکەوت. ئێرانیەکان بە وەزیرى دەرەوە بەشدارى مەراسیمەکەى بوون چەندین لێدوان و هەڵسەنگاندنى بەرزیان بۆ کەسایەتى مام جەلال دەربڕى لە زۆر ئاستى جیاجیاوە.\nئەوەى مەبەستمە زیاتر لەم وتارە کورتەدا باسى لێوەبکەم پەیوەندییە کانى کوردى باشوورە بە دەوڵەتى تورکیاوە، کۆمارى تورکیاى ئەتاتورک نکووڵى لە بوونى کورد کردووە لە هەموو کوردستانى گەورەدا هەرچەندە لە سەردەمى حوکمڕانى ئیمپراتۆریەتى عوسمانى جۆرێک لە ڕێکەوتن لە نێوان میرنیشینە کوردەکان و دەوڵەتى ناوبراودا هەبووە کە باج و سەرباز بدەن بە دەوڵەت لە کاتى جەنگدا بەڵام ئیتر زۆر دەستیان لەکاروبارى ڕۆژانە میرنیشینەکاندا وەرنەداوە.\nبەڵام ئیدى لەوساوە هیچ پەیوەندییەکى ڕاستەوخۆ و فەرمى لە نێوان کوردى باشوور و دەوڵەتى تورکیادا نەبووە تا لە ساڵى 1991 دواى ڕاپەڕینى ئازارى ئەو ساڵە مام جەلال توانى پەیوەندى لە گەڵ تورگۆت ئۆزال ى سەرکۆمارى ئەوساى تورکیا ڕێکبخات و بەم هەنگاوە بە ستەڵەکێکى هەشتا ساڵى مێژوویى نێوان کۆمارى تورکیا و کوردى باشوور تووایەوە.\nبەڵێ لە ڕۆژى هەینى 14/6/1991 لە کۆشکى چانقایە بۆ یەکەم جار سەرکردەیەکى کوردى عێراق مام جەلال کە هەریەک لە بەرهەم ساڵەح و سەرچڵ قەزاز یاوەرى بوون لەگەڵ سەرکۆمارى تورکیا تورگۆت ئۆزال دیدارێکیان ئەنجامدا.\nهەر دەربارەى ئەم کۆبوونەوەو چاوپێکەوتنەو لە بەرگرنگى ئەو بابەتە پێمخۆشە پەرەگرافێک لە کتێبى شەمەندۆفێرى میزۆپۆتامیا لەنووسینى جەنگیز چاندار ڕۆژنامەنووسى بەناوبانگى تورک بخەمەڕوو کەباسى ئەو کۆبوونەوە دەکات:\nپێش ئەوەى بچێتە لاى سەرکۆمارى تورکیا یەکمان بینى مام جەلال زۆر بێ ئۆقرە بوو، وەکو منداڵ پڕ جۆش و خرۆش بوو بەردەوام بە عەرەبى دەیگوت ڕۆژێکى مێژووییە. خۆمم پێڕانەگیرا، وتم مام جەلال! لە تەمەنتدا ئەمە یەکەمجار نییە کە سەرۆکى دەوڵەت یان کەسێکى مێژوویى ببینى لە ماوتستۆنگەوە بگرە تا جەمال عەبدولناسر لە گیڤاراوا تا حافز ئەسەدو رەفسنجانى لە گەڵ هەموویاندا بوویت ماوەیەکى کەم بەر لە ئێستا لە گەڵ سەدام حوسێن لە بەغدا لە سەر مێزى دانوستان دانیشتووى ئەوە چیتە بۆ وا بێ ئۆقرەى؟\nتاڵەبانى وتى: ئەمە لە هیچ شتێکى دیکە و لە هیچیان ناچێت ئەوەى کورد نەبێت بەئاسانى لە گرنگى دیدارى کەسێکى وەک من لە گەڵ سەرکۆمارێکى تورکیا تێناگات!\nهەر لە هەمان بابەتدا نووسەر باسى هاوسەنگى یەکانى ناو تورکیا دەکات کە ئەوکات سەرکۆمار لە حزبێک بوو سەرەک وەزیران لە حزبێکى تر هەر نزیک بوونەوەیەک لە کورد هەڵاى لە سەر دروست دەکرا و بڤە بوو دەڵێت: مام جەلال پێشنیارى بۆ ئۆزال کرد بۆ ئەوەى لەو کێشەو هەڵاو بەزمانە بە دووربێت وتى بە ناوى شاندى ئۆپۆزەسیۆنى عێراقەوە من و مەسعود بەرزانى بانگهێشتى تورکیا بکە.\nلە کۆتاییدا دەگەینە ئەو ئەنجامەى کە ڕەوانشاد مام جەلال ئەندازیارى پەیوەندییەکانى کوردستانى باشوورو دەوڵەتى تورکیا بووە زۆر بە وردى لە ڕۆڵ و پێگەى تورکیا ڕوانیوە بەو پێیەى تورکیا ئەندامى پەیمانى ناتۆ بووە و بۆ نزیک بوونەوەى زیاتر لە ئەمریکا، تورکیا دەلاقەو دەرگایەکى گرنگ بووەو هەروەکو دواتریش دەرکەوت کلیلى واشنتۆن لە تورکیاى ئەوساوە بۆکورد کرایەوە، لە هەمانکاتدا پێویستە ئاماژە بە ڕۆڵى مام جەلال لە پرۆسەى ئاشتى لە کوردستانى باکووریش بکەین کە ئەوەش ڕاستییەکە نکووڵى لێناکرێت.\nشيرزاد شيخاني: دولة شيخ العشيرة.\nبەهرۆز جەعفەر: نەخشەی سیاسی و ئابوری لە هەرێمی کوردستان پێویستی به گۆڕینە.


سەرەتا»جۆراوجۆر»كەسایەتیەكان»گفتوگۆیێک لەگەڵ محمد باڵه‌ك\nلەلایەن botan luqman لە 26/08/2017 0 Comments\nله كوردستان زۆرێك له گه‌نجان هه‌ن كه له بواری ته‌كنه‌لۆژیادا كار ده‌كه‌ن و خاوه‌ن كه‌سایه‌تیێكی گه‌وره و سه‌ركه‌وتوون و زانیاری زۆریان لایه و به‌رده‌وام خزمه‌ت به ته‌كنه‌لۆژیا ده‌كه‌ن له كوردستاندا و فێركاری و بابه‌تی به‌رده‌وامیان هه‌یه محمد باڵه‌كیش یه‌كێكه له‌و گه‌نجانه ، ئێمه‌ش وه‌ك ماڵپه‌ڕی تێك ئای له پێناو ناساندنی زیاتر و وه‌ك یارمه‌تی دان و پاداشتێكی بچووك هه‌وڵی ئه‌وه ده‌ده‌ین كه بیر و باوه‌ڕ و ژیان و بیۆگرافیایان به خوێنه‌رانمان ئاشنا بكه‌ین.\nتێك ئای : محمد باڵه‌ك كێیه؟\nمحمد باڵه‌كی : گه‌نجێكی ناو كۆمه‌لگای كوردیم ئامانجم خزمه‌ت كردنی كۆمه‌لگا بووه له بواری ته‌كنه‌لۆژیا و ده‌رونزانی به تایبه‌تی بواری پاراستن وه قوتابی قۆناغی 4 ی كارگێڕیم م له هه‌ولێر دا ئه‌نیشم ته‌مه‌نم 24 ساڵه.\nتێك ئای : هاتنت بۆ نێو جیهانی ته‌كنه‌لۆژیا چۆن بوو و سه‌ره‌تا به چی ده‌ستت پێ كرد ، ئه‌و په‌یج و ماڵپه‌ڕانه‌ی كه كارت تێدا كردوون كامانه‌ن ؟\nمحمد باڵه‌كی : من سه‌ره‌تا به په‌یجێك ده‌ستم پێكرد كه ئه‌و كاته په‌یجی فێربوون و ته‌كنه‌لۆژیا زۆر كه‌م بوو واته 2010 وه تازه خه‌ڵك به‌ژداری له تۆره كۆمه‌ڵایه‌تیه‌كان ئه‌كرد كه رێژه‌یان كه‌م بوو له گه‌ڵ رێزم بۆ كه‌سه باشه‌كان زۆری ئه‌وانه‌ی حه‌زیان به فێربوون ئه‌كرد ئه‌چوون خۆیان فێره هاك بكه‌ن بۆ ئه‌وه‌ی خه‌ڵك هاك بكه‌ن هه‌ر بۆیه خه‌لكێكی زۆر نامه‌ی بۆ من ئه‌نارد كه باسی ئه‌وه‌ی ئه‌كرد كه هاك كراوم وه زۆر تووشی كێشه‌ی ناموس و بێ رێزی و سوكایه‌تی و هه‌ره‌شه ئه‌بوونه‌وه بۆیه له ته‌كنه‌لۆژیا به‌شی پاراستن م هه‌ڵبژارد و فێركاری زۆرم دانا سوپاس بۆ خوا ئێستا خه‌ڵكێكی زۆر شاره‌زا بووه ئه‌وانه‌ی ئاگاداری كاره‌كانی منن و جێ به جێ یان كردووه پێشتر ئه‌گه‌ر 30 كه‌س پێی ووتبام هاك كراوم ئێستا 3 كه‌س یان كه‌متر ئه‌ویش له كه‌متر خه‌می خۆیانه‌وه بووه.\nوه له زۆربه‌ی په‌یجه‌كان و ماڵپه‌ره‌كان كارم كردووه وه درووستكه‌ریش بوومه به‌س به هۆی كه‌می كات و خوێندن و رێژه‌ی زۆری خه‌ڵك له ئه‌ندامانی من ئێستا ته‌نها په‌یجی خۆم به‌رێوه ئه‌به‌م.\nتێك ئای : وه‌ك قوتابی زانكۆ پێت وایه زانكۆ توانیویه‌تی ته‌كنه‌لۆژیا بكات به چه‌مكی سه‌ره‌كی و كار ئاسانی بۆ سسیسته‌می زانكۆكان ؟\nمحمد باڵه‌كی : نه‌خێر سیسته‌می زانكۆ لێره سیسته‌مێكی كۆنی هاوشێوه‌ی مه‌نهه‌جه كۆنه‌كه‌یه‌تی وه زیاتر نه‌زه‌ریه نه‌ك كرداری ئه‌مه‌ش سوود ناگه‌یێنی به شاره‌زا بوونی كه‌سه‌كه به سیسته‌م هه‌میشه له ئه‌نجامدانی كاره‌كان دره‌نگ و تووشی كێشه ئه‌بێ\nوه هه‌موو زانكۆیه‌كان وه‌ك یه‌ك نین بۆ گرینگی دان و رێژه‌ی هه‌بوونی پێویستی سیسته‌م.\nتێك ئای : هۆكاری كاركردنت به تاك بۆچی ده‌گه‌ڕێته‌وه ؟\nمحمد باڵه‌كی : بۆ هۆی نه‌بوونی یه‌كرێزی و فره‌كاری لێره ئه‌گه‌ر بڵێیته كه‌سێك من گرووپێكم هه‌یه ئێمه‌ش تۆمان هه‌ڵبژاردووه بۆ كارێك له كاره‌كانی ئه‌م گرووپه چونكه تۆ له‌م كاره شاره‌زای و گرینگیت پێ داوه بۆ نموونه دیزاین له جیاتی ئه‌وه‌ی سوپاست بكات بڵێ كار كردن و یه‌كرێزی م بۆ دروست بووه هه‌ر لای خه‌ڵك زه‌مت ئه‌كات ئه‌لێت محمد خۆی نه‌یئه‌زانی دیزاین بكات هاتووه به من بڵێت نه‌م ووت محمد هیچ نازانێ ئه‌ها له‌من پاراوه‌ته‌وه له كاتێكدا بچووكترین پرۆگرام له ده‌ره‌وه چه‌ندین كه‌س به‌یه‌كه‌وه كاری بۆ ئه‌كه‌ن وه‌ك گرووپ ئه‌گه‌ر ئه‌م دژایه‌تی یه و یه‌ك ناشیرین كردن نه‌بوایه ئێستا من خاوه‌ن زۆر شتی له ئیستا باشتر ئه‌بووم.\nتێك ئای : پێت وایه ته‌كنه‌لۆژیای كوردی به كاری تاك به‌ره‌وپێش ده‌چێت ؟ ئایا ته‌كنه‌لۆژیای كوردی وا پته‌وتر نابێت گه‌ر كه‌سه شاره‌زاكان هه‌مووی یه‌ك بگرن له شوێنی ئه‌وه‌ی به تاك كار بكه‌ن ؟\nمحمد باڵه‌كی : نه‌ك له ناو كورد ته‌نانه‌ت له هه‌موو جیهان ته‌كنه‌لۆژیا ناتوانێ به تاك به‌ره‌وپێشه‌وه و به‌رده‌وام یه‌وه بچێت ئه‌گه‌ر بیر له دروست كردنی كاری ده‌سته‌جمعی نه‌كه‌نه‌وه بۆ نموونه زۆربه‌ی داهێنه‌ره‌كان سه‌ره‌تا كه شتێك به‌رهه‌م ئه‌هێنن سه‌ره‌تای ناساندنی كه‌سه‌كه‌یه دواتر ئه‌بێته كۆمپانیا و به ده‌سته‌جمعی كاره‌كان به‌ره‌و پێشه‌وه ئه‌چێ،\nبه‌ڵام به‌داخه‌وه تا ئێستا لێره دژایه‌تی و یه‌كتر فبوڵ نه‌كردن هه‌یه نه‌ك له ته‌كنه‌لۆژیا به‌ڵكو له هه‌موو بواره‌كاندا لێره ئه‌م كێشه‌یه هه‌یه ئه‌م هۆكاره‌ش بۆته هۆی ناهامه‌تیه‌كانی كورد و گه‌نج و دواكه‌وتن له پێشكه‌وتندا.\nئێستا ماڵپه‌ره‌كه‌ی ئێوه خزمه‌ت ئه‌كا من بۆ دژایه‌تی ئێوه بكه‌م له كاتێكدا وه‌ك من خزمه‌ت ئه‌كات و ته‌نانه‌ت یارمه‌تی منیش ئه‌دا له گه‌یاندنی زانیاریه‌كان بۆ كۆمه‌ڵگا.\nتێك ئای : وه‌ك گه‌نجێك هیوا و ئاواتت چیه له نێو ته‌كنه‌لۆژیا ؟ چ شتێكی فانه‌كانت بێزارت ده‌كه‌ن یاخود چ كێشه‌یه‌ك كه زۆر داوای چاره‌سه‌ركردنت لێ ده‌كرێت به شایه‌نی نازانی كه كاتی خۆتی پێ به‌فیڕۆ بده‌یت؟\nمحمد باڵه‌كی : هیوای و ئاواتی من دروست بوونی په‌روه‌رده‌یه‌كی نوێ یه بۆ كۆمه‌ڵگا.\nكه‌سێك كه خاوه‌ن كاره بیر له زانیاری كه‌سه‌كه بكاته‌وه نه‌ك بیر له ئاستی خزمایه‌تی بلێت ئه‌مه برای خێزانمه ئه‌مه ئامۆزامه ئه‌مه كوڕه خاڵمه\nوه زانینی پێناسه راسته‌قینه‌كه‌ی دژایه‌تی و ده‌ست خۆشی و ره‌خنه و روخاندن و یه‌كتر قبوڵكردن و كارگێری بۆ كاته‌كانیان و كه‌سایه‌تی\nچونكه لێره ته‌كنه‌لۆژیا بۆته\nكاك محمد وێنه‌یان بردووم و هه‌ره‌شه‌م لێ ئه‌كه‌ن\nكاك محمد وێنه‌یان بردووم له كاتی زه‌واج دا له گرووپه‌كان پۆستی ئه‌كه‌ن بۆ له‌شفرۆشی\nكاك محمد ئه‌و كچه یان ئه‌و كوڕه به من رازی نه‌بووه چۆن هاكی بكه‌م بزانم بۆ به من رازی نه‌بووه قسه له گه‌ڵ كێ ئه‌كات\nكاك محمد خۆم روت كردۆته‌وه بۆ كچێك ئێستا به ڤیدیۆ لایه‌تی هه‌ره‌شه ئه‌كات\nكاك محمد من كه‌سێكی ناسراوم لای خه‌ڵك ئێستا په‌یج و ئه‌كاونت و پۆست و شتی دروستكراویان داناوه بۆ سوكایه‌تی پێ كردنم\nكاك محمد كه‌پڵه‌كه‌م ئێستا ئه‌ڵێ تۆ ناهێنم منیش ئه‌لێم كه‌وایه شوو ئه‌كه‌م ئه‌ویش ئه‌لێ هه‌موو ئه‌و وێنه‌و ڤیدیۆ یانه پۆست ئه‌كه‌م ئه‌گه‌ر پیاوه‌كه‌ت له ماڵ نه‌بوو بانگم نه‌كه‌ی بۆ كاری سیكسی\nكاك محمد هه‌ست ئه‌كه‌م پیاوه‌كه‌م شتم لێ ئه‌شارێته‌وه چۆن رووی راسته‌قینه‌ی بزانم\nبه‌راستی ئه‌مانه پرسیاری زۆری خه‌ڵكه كه زۆر خه‌ته‌ره كۆمه‌ڵگایه‌ك به‌م جۆره بژی و بتوانێ سه‌ركه‌وتوو بێت له ته‌كنه‌لۆژیا و په‌ره‌وه‌رده دا بۆیه من ئه‌ڵیم پێویسته لێره په‌روه‌رده‌یه‌كی نوێ دروست بكرێ تا كۆمه‌لگایه‌كی نوێ و ته‌كنه‌لۆژه‌یه‌كی نوێ بنیات نرێ كه دڵینام كوردستانێكی پێشكه‌توو تر و خۆشگوزه‌ران تر دروست ئه‌بێ.\nبه‌ڵام خۆشم به خۆشحال زانیووه كه یارمه‌تی زۆر ئافره‌ت و پیاوم داوه كه هیچ ئه‌مه‌لێكیان نه‌ماوه جگه له مردن به‌ڵام به هه‌وڵ و ماندوو بوونم ژیانم بۆ گه‌راندونه‌ته‌وه كه رێژه‌یان چه‌نده‌ها كه‌سه هه‌مووشی به خۆرایی و له پێناو خزمه‌ت به كۆمه‌ڵگا و تێكنه‌چوونی خێزانه‌كان.\nتێك ئای : ئایا تا ئێستا له كوردستان هیچ ماڵپه‌ڕ یان گرووپێك هه‌ن بتوانن به شێوازی ئه‌كادیمی و زانستی ئاره‌زوومه‌ندان فێر بكه‌ن ؟\nمحمد باڵه‌كی : به‌لێ هه‌یه ته‌نانه‌ت به تاكیش به‌ڵام به‌داخه‌وه كه بینه‌ر و چاڵاكی ئه‌ندامه‌كانی كورد وای كردووه نه‌توانن كاره‌كانیان به قه‌ت ماندوو بونیان كاریگه‌ری له په‌روه‌رده‌ی كۆمه‌ڵگا بكات بۆ فێروون و وه‌رگرتنی زانیاری،\nچونكه لێره تا راده‌یه‌كی زۆر گرینگی به كۆمیدیا و دژایه‌تی و جنسی و ره‌خنه‌ی روخێنه‌ر و یه‌كتر قبوڵ نه‌كردن ئه‌درێ كه‌متر بۆ بواری فێربوون و ته‌كنه‌لۆژیا و زانیاری ئه‌چن ئه‌وێ بۆ ئه‌م بواره‌ش ئه‌چێ تا تووش نه‌بێ بیری لێ ناكاته‌وه،\nله كاتێكدا ئه‌بێ مرۆڤ له ژیانی دا كاتی بۆ هه‌موو بواره‌كان هه‌بێ تا مرۆڤێكی خاوه‌ن بیركردنه‌وه‌ی هه‌موو بواره‌كان بێت.\nتێك ئای : له چ شتێكی بواری ته‌كنه‌لۆژیا په‌شیمانی كه ئه‌نجامتدابێت یان ئه‌نجامت نه‌دابێت؟\nمحمد باڵه‌كی : له هیچ شتێكی پشیمان نیم چونكه بۆ هیچ مه‌به‌ستێكی خراپ و سه‌رنج راكێشان كارم نه‌كردووه ته‌نها بۆ خزمه‌ت كردن و پاراستنی ژیانی خه‌ڵك بووه له ته‌كنه‌لۆژیا ته‌نها له شتێك دڵگرانم كه خه‌لكێكی زۆر نامه ئه‌نێرێت توانای جواب دانه‌ویان نم نیه بۆ هۆی كه‌می كات و خوێندن و زۆری پرسیاره‌كان كه زۆر دڵته‌نگم ئه‌كا به‌س چه‌ند گه‌وره بیت ژیانت گه‌وره‌تر ئه‌بێت بۆیه منیش كاتم كه‌م بۆته‌وه بۆیه چه‌ند به‌رنامه‌یه‌ی تیڤی یشم تا ئێستا قبوڵ نه‌كردووه كه دوای خوێندن له‌وێشه‌وه خزمه‌ت به كه‌نال و كۆمه‌ڵگای كوردی دا ئه‌كه‌م\nتێك ئای : پڕۆژه‌كانت چی و چی بوون تاكو ئێستا ؟\nمحمد باڵه‌كی : به‌خوا من خۆم ئه‌خه‌مه هه‌موو بواره‌كانه‌وه چه‌ند دی ڤی دیه‌كی فێربوونم هه‌بووه و پرۆگرام م هه‌بووه ماڵپه‌رم هه‌بووه خاوه‌نی چه‌ندین فكره‌ی دروستكه‌ر بوومه بۆ توره كۆمه‌ڵاتیه جیهانیه‌كان و كتێبم له چه‌ند بوارێك دا نوسیوه وه‌ك شعر و ده‌رونزانی و ته‌كنه‌لۆژیا\nوه هه‌ماهه‌نگیه‌كی باشم هه‌بووه له گه‌ڵ ماڵپه‌ره جیهانیه‌كان به تایبه‌تی فه‌یس بووك،\nوه به هۆی یارمه‌تی دانی خه‌ڵك و گه‌رانه‌وه‌ی ژیان بۆ چه‌نده‌ها كه‌س و له ناوبردنی كێشه خێزانیه‌كان كاتم نه‌بووه بۆ پرۆژه نوێ یه‌كانم به‌ڵام ئێستا خه‌ریكی نوسینی 3 كتێم له بواره‌كانی ده‌رونزانی و كۆمه‌ڵایه‌تی دا.\nتێك ئای : ئایا پێت وایه گه‌لی كورد ئاستی ڕۆشنبیری شایه‌ن به به‌كارهێنانی ته‌كنه‌لۆژیا و سۆشیال میدیایه؟\nمحمد باڵه‌كی : من پێشتر له پرسیاره‌كانی تر ئاماژه‌م پێدا به‌ڵام من قسه‌كانم به شێوه‌یكی گشتی بۆ پێناسه‌ی خه‌ڵكی ئێره ئه‌كه‌م له هه‌موو كۆمه‌ڵگایه‌ك باش و خراپ و سه‌ركه‌وتوو و دواكه‌توو هه‌یه به‌ڵام به‌داخه‌وه لێره سوكایه‌تی و یه‌كتر قبوڵ نه‌كردن و روخاندنی كه‌سایه‌تی یه‌كتر په‌روه‌رده‌ی ته‌كنه‌لۆژیای گۆریوه ئه‌گه‌ر به‌م جۆره‌ی ئێستا بێت شتی زۆر خراپتر روو ئه‌دا له به‌كارهێنانی ته‌كنه‌لۆژیا به‌تایبه‌تی سۆشیال میدیا ئه‌بێ په‌روه‌ره‌ده‌كان بگۆرێ\nله یه‌ك ناشرین كردن بۆ یه‌كتر قبوڵ كردن\nوێنه‌ی كچێكی كورد به ناموسی كۆمه‌ڵگای خێزانه‌كه‌ت بزانی\nبنبڕكردنی ناساندنی ته‌كنه‌لۆژیا وه‌ك بازاڕێكی جنسی\nشانازی كردن به سه‌ركه‌وتن و كاره‌كانی یه‌كتری\nبڕوا بوون به كاری ده‌سته‌جمعی\nگرینگی دان به هه‌موو بواره‌كان و جیاكردنه‌وه‌ی بواره باشه‌كان\nهاندانی مرۆڤه سه‌ركه‌وتووه‌كان و شوێنه‌كانیان بۆ به‌رده‌وام بوونیان\nله كۆتایی زۆر سوپاس بۆ ماڵپه‌ری تێك ئایى و بۆ ئه‌م چاوپێكه‌وتنه، وه ده‌مه‌وێت ئه‌وه بڵێم كه تێك ئای پڕیه‌تی له دڵسۆزی و زانیاری و خزمه‌ت و پێشكه‌وتنی و گه‌یاندنی ته‌كنه‌لۆژیا به‌رو ئاراسته‌یه‌كی باشتر له كوردستان دا هیوام وایه به‌رده‌وام بن.\nبابەتەكانی پێشووترئه‌یمه‌ن سه‌بڕی گه‌نجه لێهاتووه‌كه‌ی زاخۆ پڕۆگرامێك به ناوی پێشمه‌رگه درووست ده‌كات\nبابەتی دواتر دوو رێگا بۆ گۆرینی فایلی Pdf بۆ Word وە بە پێچەوانەوە\nچۆنیه‌تی هێنانه‌وه‌ی پاسۆرد ئینستاگرام\nزۆر جار به‌كارهێنه‌رانى ئینستاگرام تووشى كیشه ده‌بن و ناتوانن بچنه نێو ئه‌ژماره‌كانیان جا یا ئه‌وه‌تا…\nسه‌ره‌تایه‌ك بۆ دروست كردنى داتابه‌یس\nلەلایەن Razwan Omer 04/02/2018\nکۆمپانیای سامسۆنگ لەوەتەی مانگی تشرینی دووەمی ساڵی ڕابردووە ئەندرۆیدە ئۆریۆ 8.0 بۆ گالاکسی ئێس 8…


15/4/2021 - 12:17\nزۆر جار ده‌مه‌قاڵه و شه‌ڕ، له‌نێوان ژن و مێرد رووده‌دات ،ئه‌وه‌ی گرنگه به‌شداریكردنی كه‌سی سێیه‌مه ، جا ئه‌وكسه چ خزمی ژنه‌كه بێت ، یان خزمی مێرده‌كه بێت.\nله كاتی روودانی هه‌ر كێشه‌و گرفتێك له نێوان ژن ومێردا تاده‌كرێت كه‌سی سێیه‌م به‌شدار نه‌بێت باشتره ،چونكه له كۆتایی زۆربه‌ی هاوسه‌ران ئاشت ده‌بنه‌وه.\nئه‌وه‌ی مه‌به‌ستمانه ،شه‌ڕی ژن و مێردێكی وڵاتی مسرییه ،دوای ئه‌وه‌ی ده‌مه‌قاڵێ له‌نێوان بێژه‌رێكی ئافره‌ت و زاواكه‌یدا دروستده‌بێت، شه‌ڕه‌كه ده‌گاته ئه‌و ئاسته ئافره‌ته‌كه به چه‌قۆیه‌ك له زاواكه‌ی بده‌دات و بیكوژێت.\nئه‌و ئافره‌ته بێژه‌ره ،ناوی( ڕانیا سه‌فوه‌ت)-ه له میدیای عه‌ره‌بی به‌تایبه‌تی میسری ، زۆر به‌ناوبانگه كاتێ رانیا ، ده‌چێته ماڵی خوشكه‌كه‌ی و به‌توڕه‌ییه‌وه له‌گه‌ڵ زاواكه‌یدا قسه ده‌كات، دوای ئه‌وه‌ی ده‌مه‌قاڵێكه‌یان ته‌شه‌نه ده‌سه‌نێت،ده‌بێته شه‌ڕیان ، شوێنه‌كه ده‌بێته مه‌یدانی كارێكی تاوانكاری و به‌كوشتنی كوڕه‌كه كۆتایی دێت، ڕوداوه‌كه له ناوچه‌ی سه‌یدا زه‌ینه‌ب له ناوه‌ڕاستی قاهیره‌ی پایته‌ختی میسر ڕویداوه.\nدوای ئه‌وه‌ی له‌لایه‌ن پۆلیسی میسره‌وه ده‌ستگیرده‌كرێت، ڕانیا له‌به‌رده‌م ئه‌فسه‌ری لێكۆڵینه‌وه‌دا دانی به كوشتنه‌كه‌دا ناوه له یه‌كه‌م وته‌یشیدا ده‌ڵێت "ته‌نها بۆ به‌رگریكردن له خۆم ئه‌و كاره‌م ئه‌نجامداوه".\nژێده‌ر – روسیا ئه‌لیه‌وم\nیه‌ك به‌رمیل نه‌وتی خاو به 68 دۆلار و 52 سه‌نت مامه‌ڵه‌ی پێوه‌كرا


دادگای عێراق داواكاری پەڕلەمانی رەت كردەوە\nچوار شەممە, 11 تشرینی یەکەم 2017 10:14\nزاری كرمانجی : ئەمڕۆ چوارشەممە، دادگای فیدراڵی عێراق لەبارەی لێپێچینەوە لەو پەرلەمانتارانەی بەشداریی ڕیفراندۆمیان كردووە، دوا بڕیاری دا، تا ئێستە لە عێراقدا هیچ یاسایەك نییە بۆ سوێند شكاندن و سزادانی ئەو كەسانەی سوێند دەشكێنن.\nدادگای فیدڕاڵی عێراق وەڵامی داواكاری ئەو پەرلەمانتارە عەرەبانەی دایەوە كە لەسەر داوای پێشتری سەرۆكایەتیی ئەنجوومەنی نوێنەران نامەیەكی ئاراستەی دادگای باڵای فیدراڵی كردبوو، لەبارەی گرتنەبەری ڕێوشوێنی یاسایی لە دژی ئەو پەرلەمانتارە كوردانەی بەشداریی ڕیفراندۆمیان كردووە.\nدادگای فیدراڵی عێراق ڕەتی دەكاتەوە لێپێچینەوە لەگەڵ ئەو پەرلەمانتارانەدا بكات كە لە پرۆسەی ڕیفراندۆمدا بەشدارییان كردووە و دەنگیان داوە، هەروەها لێپیچینەوە لەو پەرلەمانتارانەی بەشداری ڕیفراندۆمیان كردووە، تایبەتمەندی ئێمە نییە و پێوەندیشی بەئێمەوە نییە، هیچ یاسایەك نییە بۆ سوێند شكاندن و سزادانی ئەو كەسانەی سوێند دەشكێنن.\nپەرلەمانتارە عەرەبەكانی شیعە و سوننە بۆ دروستكردنی پشێوی، ئێستە كە عێراق لە هەڵبژاردن نزیك دەبێتەوە، ویستیان بابەتەكە بخەنە ئەستۆی دادگای فیدراڵی و لەسەر خۆیانی لا بدەن، بەڵام دادگا نەیتوانی هیچ سزایەكی پەرلەمانتارە كوردەكان بدات.\nڕۆژی 25ـی ئەیلوول كورد ڕیفراندۆمی ئەنجام دا و %92 زیاتر دەنگیان بەجیابوونەوە لە عێراق دا، ئەوەش عەرەبە شۆڤینییەكانی عێراقی هەراسان كرد و واژوویان كۆ كردەوە بۆ سەندنەوە متمانە لەو نوێنەرە كوردانەی بەشداری ڕیفراندۆمیان كردووە.


ئامریکا خامنەییشی تەحریم کرد\n13:43 - 4 پووشپەڕ 2719\nکوردستان میدیا: ویلایەتە یەکگرتووەکانی ئامریکا لە درێژەی گەمارۆکانی بۆ سەر ڕێژیمی ئێران، ئەم جارە ڕێبەر و چەندین بەرپرسی باڵای ئەم ڕێژیمەی خستە نێو لیستی گەمارۆکانەوە.\n"دانڵد ترامپ"، سەرکۆماری ئامریکا، لە بڕیارێکی نوێدا، سزای نوێی بەسەر ڕێژیمی ئێراندا سەپاند و وتی: "ئەو بڕیارە بە دوای چەندین کردەوەی هێرشبەرانە لە لایەن ڕێژیمی ئێرانەوە کە یەک لەوان خستنە خوارەوەی فڕۆکەیەکی بێفڕۆکەوانە، هاتووەتە ئاراوە".\nسەرکۆماری ئامریکا وتی: "ئەم بڕیارە، خامنەیی، ڕێبەری ڕێژیمی ئیسلامیی ئێران، لەگەڵ دارودەستەکەی، لە دەسپێڕاگەیشتن بە سەر سەرچاوەی ماڵی بێبەری دەکات". هەروەها ناوبراو جەختی کردەوە کە ڕێبەری ڕێژیمی ئێران بەرپرسی کردەوە دوژمنکارییەکانی ڕێژیمە و دارودەستەکەی بە سەر ئەو کردەوانەدا چاوەدێری دەکەن و لەبەر ئەوەیە کە داراییەکانی ڕێبەر و هاوکارەکانی وەبەر سزا دەدرێن.\n"ترامپ" جەختی کردەوە کە تا کاتێک کە ڕێژیمی ئێران لە چالاکییە مەترسییەدارەکانی خۆی وەکوو: بەرنامەی ناوکی، پەرەپێدانی مووشکە بالیستییەکان، پشتیوانی لە تێرۆریزم و پەرەپێدان بە شەڕ و ئاڵۆزییەکان لە ناوچەکە دەست هەڵنەگرێت، ئێمە گوشارەکانمان بۆ سەر ئێران چڕتر دەکەینەوە.\n٨ کەس لە فەرماندەکانی سپای تێرۆریستی پاسداران کە خراونەتە نێو لیستی گەمارۆکانەوە و داراییەکانیان لە ئامریکا دەبەسترێت، بریتین لە: "عەلی ڕەزا تەنگسیری، فەرماندەی هێزی دەریایی سپای پاسداران، ئەمیرعەلی حاجیزادە، فەرماندەی هێزی ئاسمانیی سپای پاسداران، محەممەد پاکپوور، فەرماندەی هێزی زەمینیی سپای پاسداران، عەباس غوڵامشاهی، فەرماندەی ناوچەی یەکی هێزی دەریایی سپای پاسداران، ڕەمەزان زیرئاهی، فەرماندەی ناوچەی دووی هێزی دەریایی سپای پاسداران، یەدوڵڵا بادین، فەرماندەی ناوچەی سێی هێزی دەریایی سپای پاسداران، مەنسوور ڕەوانکار، فەرماندەی ناوچەی چواری هێزی دەریایی سپای پاسداران و عەلی عوزمایی، فەرماندەی ناوچەی پـێنجی هێزی دەریایی سپای پاسداران.\nهاوکات، وەزیری خەزێنەداریی ئامریکا ڕایگەیاند کە چەندین ملیۆن دۆلار لە داراییەکانی ڕێژیمی ئێران لە چوارچێوەی ئەم بڕیارەدا دەبەسترێت و "محەممەد جەواد زەریف"، وەزیری کاروباری دەرەوی ڕێژیمی ئێرانیش، لە حەوتووی داهاتوودا تەحریم دەکرێت.\nبەپێی ڕاگەیەندراوی وەزارەتی خەزێنەداریی ئامریکا، هەر یەک لە دامەزراوە ماڵییەکان لە جیهاندا، ئەگەر گەمارۆکانی ئامریکا بۆ سەر ڕێژیمی ئێران جێبەجێ نەکەن لە سیستمی ماڵیی ئامریکادا دەردەکرێن و بێبەش دەبن.


به‌و دۆخه‌وه كه له ناوچه‌كه‌دا هه‌یه، چاوه‌ڕوانیی گه‌وره له سه‌رۆكی نوێی هه‌رێمی كوردستان، پێویستی به كه‌مێك وردی و وریاییه. به‌و ته‌جروبه‌یه‌ی له ساڵانی رابردوودا له حوكمڕانیدا كۆیكردووه‌ته‌وه، نێچیرڤان بارزانی ده‌توانێ سه‌رۆكێكی كاریگه‌ر و گۆڕانكار بێت بۆ هه‌رێمه‌كه‌ی، به‌ڵام ساڵان و مانگانی داهاتووش زۆر بای به‌هێز له ناوچه‌كه‌دا هه‌ڵده‌كه‌ن، كه ده‌بێ وه‌ك سه‌رۆك شان بداته به‌ر به‌رگه‌گرتنیان.\nئه‌و به‌وه ناسراوه كه پیاوی شیعار و هه‌ڕه‌شه نییه و ئه‌وه ده‌ڵێت كه ده‌یكات و پێیده‌كرێت. ده‌شزانێت هێزی خۆی و هه‌رێمه‌كه‌شی له‌كوێدایه. بۆنموونه هێنده‌ی بایه‌خ به بواری ئابووری و دیپلۆماسی ده‌دات، هێنده نایبینین بایه‌خی بۆ بواری سه‌ربازی هه‌بێت. كه‌چی له‌و پۆسته نوێیه‌یدا یه‌كێك له ئیشه‌كانی ده‌بێ كاركردن بێت بۆ رێكخستنه‌وه و یه‌كخستنه‌وه‌ی پێشمه‌رگه. هه‌رواش ده‌بێ ئه‌زموونی ساڵانی رابردوو ئه‌وه‌ی سه‌لماندبێ كه ئه‌گه‌ر پێشمه‌رگه‌ش یه‌كبخرێته‌وه و به‌هێزیش بكرێت، هه‌ر هێنده به‌هێز نابێت كه شه‌ڕی سوپاكانی ناوچه‌كه‌ی پێ بكه‌یت و به زه‌بری هێز به‌رامبه‌ریان رابوه‌ستی. راستییه‌كه‌ی له‌گه‌ڵ هێزه عێراقییه‌كانیش به‌منزیكانه له‌ڕووی پڕچه‌كی و ژماره و زۆر بواری دیكه هێنده به‌هێزتر نابێ، كه بتوانێت شه‌ڕی درێژخایه‌نیان له‌گه‌ڵ بكات. بۆیه هه‌رێمی كوردستان هه‌میشه پێویستی به هێزێك یان هێزگه‌لێكی ده‌ره‌كی هه‌یه بۆئه‌وه‌ی بیپارێزێت. ئه‌مه‌ش عه‌یب نییه و زۆر ده‌وڵه‌تی خاوه‌ن سه‌روه‌ریی دنیاش هه‌ن كه ده‌پارێزرێن.\nله‌ڕووی دیپلۆماسییه‌وه ساڵانی داهاتوو ساڵانی قورس، به‌ڵام پڕ ده‌رفه‌ت ده‌بن. راسته ئه‌مریكا هه‌وڵده‌دات وێنه‌ی تاكه زلهێزه‌كه‌ی پاش رووخانی سۆڤیه‌ت له ناوچه‌كه‌ی ئێمه‌دا بۆخۆی بپارێزێت، به‌ڵامه هه‌موومان ده‌زانین ئه‌و سه‌رده‌مه به‌سه‌رچووه و هه‌رچه‌نده ئه‌مریكا به‌هێزه، به‌ڵام هێزی نوێی دیكه‌ش هه‌ن. له چه‌ند ده‌یه‌ی رابردوودا جیهان دوو به‌ره بوو: به‌ره‌ی دۆستی ئه‌مریكا و ئه‌وه‌ی دژی ئه‌مریكایە. ئێستا جیهان سێ به‌ره‌ی سه‌ره‌كی و چه‌ندین هێزی نێوه‌ڕاستیان تێدا هه‌ڵكه‌وتووه كه واده‌كه‌ن چیدیكه واشنتن قیبله‌ی سیاسیی عاله‌م نه‌بێت. بیر له به‌ره‌ی رووسی به ئه‌جێندای ئۆرۆئاسیایی و به‌ره‌ی چینی (كه زۆرتر پشتی به سۆفت پاوه‌ر به‌ستووه و سه‌ریشكه‌وتووه) بكه‌وه. هاوكات بیر له هێزی وه‌ك ئێران و توركیا و هاوپه‌یمانێتییه‌كه‌ی فه‌ره‌نسا و ئه‌ڵمانیا بكه‌وه كه هه‌ریه‌كه‌یان شتێكیان هه‌یه له‌نێوانی ئه‌و سێ به‌ره‌یه‌دایه. بۆیه به‌ریه‌ككه‌وتنی ئه‌و به‌رانه چه‌نده ریسك بێت بۆ هه‌رێمه‌كه‌ی سه‌رۆك نێچیرڤان، هێنده‌ش ده‌رفه‌ته بۆئه‌وه‌ی هه‌رێمی كوردستان بكرێته نێوه‌ندێكی سه‌رنجڕاكێش و گه‌شه‌كردوو له‌و گه‌مانه‌دا. ئه‌مه‌ش به‌و مه‌رجه ده‌كرێ كه وه‌ك گوتم كوردستان بیر له هه‌ڕه‌شه و رێگه‌ی سه‌ربازی له‌گه‌ڵ كه‌س نه‌كاته‌وه و بزانێت له قۆناخی نوێدا ده‌بێ هه‌موو هێزی خۆی له بواری به‌هێزبوونی سۆفت پاوه‌ره‌كه‌یدا خه‌رج بكات. جا له‌مه‌شدا، وه‌ك سلێمانی ده‌ڵێن، كاك نێچیرڤان مه‌علانه و باش پێیده‌وێرێ!\n6/12/2019 9:44:26 PM


ئەیاد جمال الدین: حەشدی شەعبی کۆپیکراوی حزبوڵڵای لوبنانە...\nكه‌سایه‌تی دیاری ئایینی و سیاسیی عێراقی (ئه‌یاد جه‌مال الدین) له ئه‌كاونتی تایبه‌تی خۆی نووسیویه‌تی كه ئێران له ژێر ناوی (حه‌شدی شه‌عبی) كۆپی حزبوڵڵای لوبنانی كردوه له عێراقدا و دوای په‌سه‌ندكردنی یاسای حه‌شدی شەعبی "له ئه‌مڕۆوه عێراق به فه‌رمی بووه بو لوبنانێكی دیکە".\nناوبراو هه‌روه‌ها ئاماژه‌ی بۆ ئه‌وه كردوه كه "هه‌ردوو سوپا و میلیشیا ستراتیژیی ئایەتوڵڵا خومه‌ینین بۆ پاراستنی ده‌سه‌ڵاتی خۆی، له‌به‌رئه‌وه‌ی كه ڕێبەری شۆڕشی ئێران متمانه‌ی به سوپای ئێرانی نەبوو، هه‌ر بۆیه به خێرایی سوپای پاسدارانی دروستكرد. ده‌نوسێت (ئێران حزب الله ی لوبنانی دروستكرد و ئێران میلیشیای حزب الله ی كرد به میلیشیایه‌كی پیرۆز و ئه‌مه‌ش له عێراقدا ده‌كات)\nهه‌روه‌ها بە پێی ئەو هەواڵە کە (سکای پرێس) بڵاوی کردووەتەوە، ئەیاد جمال الدین ده‌ڵێت: "یاسای ده‌سته‌ی حه‌شدی شەعبی خراپترین یاسایه‌كه له عێراق ده‌رچووبێت له‌دوای ڕووخانی سەد‌دام تا ئه‌مڕۆ و یاسایه‌كی مه‌ترسیداره له‌سه‌ر ئاشتی و ئاسایشی عێراق و جیهان. ده‌بێت ئه‌مریكا بزانێت كه ڕێگه‌یداوه به دامه‌زراندنی حزبوڵڵایەکی دیکە له عێراق و له داهاتوودا ده‌بێت به‌رپرسیارێتی پرۆسه‌كانی دوای ئه‌م هه‌نگاوه له ئه‌ستۆ بگرێت بۆ ماوه‌یه‌كی درێژخایه‌ن. ئاماژه به‌وەش ده‌كات كه ئوسامه نوجێفی به تێپه‌راندنی یاسای كۆپیكراوی حزبوڵڵا له عێراق (ئاماژه بۆ یاسای ده‌سته‌ی حه‌شدی شه‌عبی ده‌كات) ئێران پارویه‌كی ژه‌هراوییان پێداوه بۆ بێده‌نگكردنی، هه‌روه‌ك چۆن ده‌رخواردی سەعد حریری و هاوشێوه‌كانیان دا له لوبنان، بۆیه داوا ده‌كات كه پێویسته له‌سه‌ر ئه‌مریكا و نه‌ته‌وه‌یه‌كگرتوه‌كان فشار بخه‌نه سه‌ر حكومه‌تی عێراقی بۆ هه‌ڵوه‌شاندنه‌وه‌ی یاسای ده‌سته‌ی حه‌شدی شه‌عبی به شێوه‌یه‌كی خێرا.


مه‌سرور بارزانی داوای قه‌ره‌بو له حكومه‌تی فیدڕاڵ ده‌كات\nسه‌رۆكی حكومه‌تی هه‌رێمی كوردستان داوا له حكومه‌تی فیدڕاڵی عێراق ده‌كات، قه‌ره‌بوی ماددی و مه‌عنه‌وی بۆ كه‌سوكاری قوربانییان و خه‌ڵكی زیانمه‌ندی شاڵاوی ئه‌نفال بكاته‌وه و راشیده‌گه‌یه‌نێت، كارده‌كه‌ین بۆ زیاتر خزمه‌تكردنی كه‌سوكاری ئه‌نفالكراوان.\nئاوێنه: مه‌سرور بارزانی سه‌رۆكی حكومه‌تی هه‌رێم له‌په‌یامێكدا له‌باره‌ی ساڵیادی شاڵاوه‌كانی جینۆسایدی ئه‌نفال رایگه‌یاند، "ئه‌مڕۆ 33 ساڵ به‌سه‌ر شاڵاوه‌كانی ئه‌نفال تێده‌په‌ڕێت، كه ڕژێمی له‌ناوچوی به‌عس، به ئامانجی جینۆسایدكردنی گه‌لی كوردستان، به هه‌شت قۆناغ، هه‌زاران هاونیشتمانیی بێتاوانی بێسه‌روشوێن و زینده‌به‌چاڵ كرد ، هه‌زاران گوند و شاره‌دێ و هه‌زاران مزگه‌وت و قوتابخانه و ده‌یان كڵێسای كوردستانی خاپوركرد، ڕه‌ز و باخ و كێڵگه‌ی جوتیارانی سوتاند و كانیاوه‌كان ته‌قانده‌وه و بنه‌ماكانی ژیانی له ناوبرد، له‌م یاده پڕ ناسۆره‌دا، به ڕێز و شكۆوه یادی شه‌هیدان و قوربانییانی ئه‌و كۆمه‌ڵكوژییه ده‌كه‌ینه‌وه".\nمه‌سرور بارزانی ئه‌وه‌شی خسته‌ڕو، حكومه‌تی هه‌رێمی كوردستان، له كاتێكدا داوای قه‌ره‌بوی ماددی و مه‌عنه‌وی بۆ كه‌سوكاری قوربانییان و خه‌ڵكی زیانمه‌ندی ئه‌و شاڵاوه دڕندانه‌یه له حكومه‌تی فیدڕاڵی عێراق ده‌كات، هاوكات كار ده‌كات بۆئه‌وه‌ی خزمه‌تێكی زیاتری كه‌سوكاری ئه‌نفالكراوان بكات و ژیانێكی شكۆمه‌ندانه‌یان بۆ فه‌راهه‌م بكات .\nسه‌رۆكی حكومه‌تی هه‌رێم وتیشی، "هیوادارم ئه‌م یاده، بكه‌ینه هانده‌ری پته‌وكردنی یه‌كڕیزی نیشتمانیی و قوڵكردنه‌وه‌ی گیانی ته‌بایی و برایه‌تی و پێكه‌وه‌ژیانی ئاشتییانه له نێوان هه‌مو گه‌لانی ناوچه‌كه، سڵاو له گیانی پاكی شه‌هیدان و قوربانییانی ئه‌نفال، كه یاد و یاده‌وه‌رییان، هه‌میشه به زیندویی له دڵ و ده‌رونمان ده‌مێنێته‌وه".


Vacature Hoe leuk is duits?\nHoe leuk is duits?\nEerdere vacatures sep 23 (5) sep 22 (11) sep 21 (3) sep 19 (3) sep 18 (5) sep 17 (10) sep 16 (4) sep 15 (5) sep 14 (6) sep 12 (1) sep 11 (6) sep 10 (12) sep 09 (14) sep 08 (14) sep 07 (15) sep 06 (6) sep 05 (6) sep 04 (11) sep 03 (11) sep 02 (13) sep 01 (13) aug 31 (10) aug 30 (8) aug 29 (3) aug 28 (5) aug 27 (10) aug 26 (9) aug 25 (4) aug 24 (2) aug 22 (2) aug 21 (7) aug 20 (3) aug 19 (2) aug 18 (6) aug 17 (6) aug 14 (1) aug 13 (5) aug 12 (3) aug 11 (7) aug 10 (2) aug 09 (2) aug 07 (2) aug 06 (2) aug 01 (1) jul 30 (1) jul 29 (2) jul 28 (1) jul 26 (1) jul 24 (5) jul 23 (10) jul 22 (13) jul 21 (19) jul 20 (19) jul 19 (8) jul 18 (3) jul 17 (7) jul 16 (6) jul 15 (13) jul 14 (7) jul 13 (6) jul 12 (2) jul 11 (9) jul 10 (13) jul 09 (11) jul 08 (3) jul 07 (16) jul 06 (19) jul 05 (10) jul 04 (13) jul 03 (17) jul 02 (6) jul 01 (6) jun 30 (18) jun 29 (16) jun 28 (4) jun 27 (1) jun 26 (3) jun 25 (8) jun 24 (6) jun 23 (12) jun 22 (26) jun 21 (10) jun 20 (11) jun 19 (19) jun 18 (21) jun 17 (25) jun 16 (34) jun 15 (19) jun 14 (15) jun 13 (11) jun 12 (36) jun 11 (27) jun 10 (17) jun 09 (6) jun 08 (5) jun 07 (1) jun 06 (2) jun 05 (12) jun 03 (15) jun 02 (1) jun 01 (14) mei 31 (12) mei 30 (13) mei 29 (27) mei 28 (30) mei 27 (30) mei 26 (23) mei 25 (25) mei 24 (11) mei 23 (10) mei 22 (16) mei 21 (10) mei 20 (26) mei 19 (20) mei 18 (22) mei 17 (11) mei 16 (11) mei 15 (27) mei 14 (17) mei 13 (10) mei 12 (12) mei 11 (18) mei 10 (6) mei 09 (10) mei 08 (17) mei 07 (15) mei 06 (21) mei 05 (8) mei 04 (21) mei 03 (6) mei 02 (6) mei 01 (11) apr 30 (14) apr 29 (19) apr 28 (15) apr 27 (13) apr 26 (10) apr 25 (1) apr 24 (2) apr 23 (9) apr 22 (13) apr 21 (16) apr 20 (15) apr 19 (11) apr 18 (9) apr 17 (27) apr 16 (5) apr 15 (8) apr 14 (8) apr 13 (4) apr 12 (2) apr 11 (1) apr 10 (14) apr 09 (8) apr 08 (1) apr 07 (1) apr 04 (1) apr 03 (1) apr 02 (1) mrt 27 (1) mrt 26 (1) mrt 25 (1) mrt 24 (1) mrt 23 (1) mrt 20 (1) mrt 18 (2) mrt 14 (1) mrt 13 (1) mrt 11 (1) mrt 10 (1) mrt 07 (1) mrt 05 (1) mrt 04 (1) mrt 03 (1) feb 29 (1) feb 25 (2) feb 24 (1) feb 22 (1) feb 20 (1) feb 19 (1) feb 18 (1) feb 13 (11) feb 12 (10) feb 11 (11) feb 10 (4) feb 09 (6) feb 08 (3) feb 07 (17) feb 06 (11) feb 05 (9) feb 04 (12) feb 03 (11) feb 02 (5) feb 01 (5) jan 31 (14) jan 30 (9) jan 29 (5) jan 28 (9) jan 27 (21) jan 26 (2) jan 24 (2) jan 23 (5) jan 22 (3) jan 21 (8) jan 20 (8) jan 19 (2) jan 18 (2) jan 17 (7) jan 16 (4) jan 15 (6) jan 14 (7) jan 13 (8) jan 12 (2) jan 11 (2) jan 10 (5) jan 09 (10) jan 08 (11) jan 07 (17) jan 06 (15) jan 05 (15) jan 04 (6) jan 03 (16) jan 02 (18) jan 01 (11) dec 31 (13) dec 30 (12) dec 29 (13) dec 28 (10) dec 27 (12) dec 26 (10) dec 25 (6) dec 24 (17) dec 23 (29) dec 22 (13) dec 21 (10) dec 20 (40) dec 19 (32) dec 18 (27) dec 17 (34) dec 16 (31) dec 15 (40) dec 14 (11) dec 13 (24) dec 12 (21) dec 11 (22) dec 10 (20) dec 09 (29) dec 08 (11) dec 07 (10) dec 06 (23) dec 05 (24) dec 04 (19) dec 03 (27) dec 02 (23) dec 01 (11) nov 30 (12) nov 29 (29) nov 28 (28) nov 27 (26) nov 26 (26) nov 25 (21) nov 24 (13) nov 23 (9) nov 22 (26) nov 21 (37) nov 20 (25) nov 19 (26) nov 18 (18) nov 17 (17) nov 16 (6) nov 15 (27) nov 14 (23) nov 13 (19) nov 12 (35) nov 11 (25) nov 10 (10) nov 09 (10) nov 08 (20) nov 07 (31) nov 06 (17) nov 05 (25) nov 04 (22) nov 03 (12) nov 02 (8) nov 01 (19) okt 31 (30) okt 30 (18) okt 29 (16) okt 28 (19) okt 27 (10) okt 26 (8) okt 25 (16) okt 24 (21) okt 23 (19) okt 22 (20) okt 21 (21) okt 20 (9) okt 19 (8) okt 18 (27) okt 17 (24) okt 16 (13) okt 15 (21) okt 14 (15) okt 13 (18) okt 12 (9) okt 11 (23) okt 10 (21) okt 09 (12) okt 08 (21) okt 07 (17) okt 06 (4) okt 05 (8) okt 04 (8) okt 03 (16) okt 02 (16) okt 01 (15) sep 30 (21) sep 29 (8) sep 28 (4) sep 27 (16) sep 26 (11) sep 25 (15) sep 24 (12) sep 23 (17) sep 22 (6) sep 21 (6) sep 20 (14) sep 19 (10) sep 18 (9) sep 17 (6) sep 16 (10) sep 15 (5) sep 14 (6) sep 13 (7) sep 12 (12) sep 11 (7) sep 10 (11) sep 09 (12) sep 08 (5) sep 07 (1) sep 06 (16) sep 05 (13) sep 04 (13) sep 03 (14) sep 02 (7) sep 01 (4) aug 31 (3) aug 30 (14) aug 29 (6) aug 28 (11) aug 27 (8) aug 26 (10) aug 25 (4) aug 24 (1) aug 23 (11) aug 22 (7) aug 21 (15) aug 20 (11) aug 19 (10) aug 18 (1) aug 16 (12) aug 15 (11) aug 14 (2) aug 13 (11) aug 12 (24) aug 11 (10) aug 10 (2) aug 09 (15) aug 08 (11) aug 07 (14) aug 06 (12) aug 05 (22) aug 04 (10) aug 03 (3) aug 02 (12) aug 01 (14) jul 31 (14) jul 30 (16) jul 29 (22) jul 28 (10) jul 27 (3) jul 26 (18) jul 25 (17) jul 24 (16) jul 23 (17) jul 22 (32) jul 21 (10) jul 20 (5) jul 19 (22) jul 18 (18) jul 17 (20) jul 16 (25) jul 15 (31) jul 14 (9) jul 13 (3) jul 12 (26) jul 11 (18) jul 10 (21) jul 09 (25) jul 08 (24) jul 07 (10) jul 06 (5) jul 05 (20) jul 04 (23) jul 03 (26) jul 02 (17) jul 01 (25) jun 30 (9) jun 29 (3) jun 28 (21) jun 27 (20) jun 26 (33) jun 25 (10) jun 24 (26) jun 23 (10) jun 22 (7) jun 21 (28) jun 20 (18) jun 19 (25) jun 18 (30) jun 17 (29) jun 16 (12) jun 15 (6) jun 14 (28) jun 13 (34) jun 12 (33) jun 11 (23) jun 10 (18) jun 09 (12) jun 08 (12) jun 07 (19) jun 06 (33) jun 05 (32) jun 04 (25) jun 03 (29) jun 02 (9) jun 01 (5) mei 31 (9) mei 30 (14) mei 29 (44) mei 28 (40) mei 27 (32) mei 26 (12) mei 25 (9) mei 24 (29) mei 23 (35) mei 22 (26) mei 21 (30) mei 20 (33) mei 19 (9) mei 18 (6) mei 17 (22) mei 16 (28) mei 15 (27) mei 14 (31) mei 13 (21) mei 12 (8) mei 11 (7) mei 10 (20) mei 09 (22) mei 08 (19) mei 07 (23) mei 06 (25) mei 05 (9) mei 04 (3) mei 03 (19) mei 02 (24) mei 01 (14) apr 30 (17) apr 29 (23) apr 28 (10) apr 27 (5) apr 26 (28) apr 25 (20) apr 24 (23) apr 23 (27) apr 22 (9) apr 21 (11) apr 20 (9) apr 19 (18) apr 18 (37) apr 17 (25) apr 16 (29) apr 15 (34) apr 14 (10) apr 13 (5) apr 12 (27) apr 11 (26) apr 10 (23) apr 09 (22) apr 08 (29) apr 07 (11) apr 06 (5) apr 05 (22) apr 04 (21) apr 03 (20) apr 02 (20) apr 01 (24) mrt 31 (10) mrt 30 (5) mrt 29 (19) mrt 28 (22) mrt 27 (16) mrt 26 (21) mrt 25 (20) mrt 24 (11) mrt 23 (6) mrt 22 (19) mrt 21 (19) mrt 20 (24) mrt 19 (18) mrt 18 (6) mrt 13 (12) mrt 12 (12) mrt 11 (13) mrt 10 (4) mrt 09 (3) mrt 08 (15) mrt 07 (16) mrt 06 (13) mrt 05 (13) mrt 04 (11) mrt 03 (4) mrt 02 (2) mrt 01 (14) feb 28 (14) feb 27 (11) feb 26 (9) feb 25 (15) feb 24 (4) feb 23 (4) feb 22 (16) feb 21 (12) feb 20 (10) feb 19 (10) feb 18 (12) feb 17 (4) feb 16 (2) feb 15 (12) feb 14 (17) feb 13 (8) feb 12 (13) feb 11 (15) feb 10 (5) feb 09 (4) feb 08 (11) feb 07 (17) feb 06 (13) feb 05 (10) feb 04 (11) feb 03 (4) feb 02 (13) feb 01 (13) jan 31 (14) jan 30 (15) jan 29 (14) jan 28 (11) jan 27 (4) jan 26 (4) jan 25 (4) jan 24 (12) jan 23 (15) jan 22 (19) jan 21 (16) jan 20 (4) jan 19 (18) jan 18 (18) jan 17 (12) jan 16 (14) jan 15 (18) jan 14 (16) jan 13 (4) jan 12 (2) jan 11 (21) jan 10 (14) jan 09 (17) jan 08 (11) jan 07 (17) jan 06 (6) jan 05 (3) jan 04 (8) jan 03 (12) jan 02 (9)


کەلێنێک لە وەشانی تاقیکاری iOS 13 ـدا ڕێگە دەدات بە بێ داخڵکردنی تێپەڕەوشە دەستت بگات بە ژمارە پەیوەندییەکان – کەی ئای تی ئێن\nئاسایشی ئەلیکترۆنی 15, ئه‌یلول 2019\nکەلێنێک لە وەشانی تاقیکاری iOS 13 ـدا ڕێگە دەدات بە بێ داخڵکردنی تێپەڕەوشە دەستت بگات بە ژمارە پەیوەندییەکان\nوا بڕیارە هەفتەی داهاتوو کۆمپانیای ئەپڵ وەشانی جێگیری iOS 13 ڕەوانەی سەرجەم بەکارهێنەرانی ئایفۆن و ئایپاد و ئایپۆدەکان بکات. بەڵام بەر لە بەردەستکردنی وەشانە جێگیرەکە لە لایەن ئەپڵەوە، کەلێنێکی ئاسایشی لە دواین وەشانی تاقیکاری iOS 13 ـدا دۆزرایەوە.\nئەپڵ ڕێکەوتی بەردەستکردنی وەشانەکانی iOS 13.0 و iOS 13.1 ـی ئاشکراکرد\nیەکێک بە ناوی Jose Rodriguez، کەلێنێکی لە دواین وەشانی تاقیکاری iOS 13 ـدا دۆزیوەتەوە کە ڕێگە دەدات دەستت بگات بە ژمارە پەیوەندییەکان بە بێ ئەوەی تێپەڕەوشەی ئامێرەکە داخڵ بکەیت. کەلێنەکە لە ڕوونمای قفڵدا کار دەکات، بۆ بەدەست گەیشتنی ژمارە پەیوەندییەکان بەبێ داخڵکردنی تێپەڕەوشە، پێویستە لە کاتی هاتنی پەیوەندییە تەلەفۆنییەکانی FaceTime ـدا پەنجە لە دوگمەی Message و بژاردەی Custom بنێیت. وە دواتر تایبەتمەندی VoiceOver لە ڕێگەی Siri ـییەوە کارا بکەیت.\nساڵی ڕابردوو، هەمان کەس کەلێنی هاوشێوەی لە وەشانی iOS 12.1 ـدا دۆزییەوە. Rodriguez دەڵێت کە لە ڕێکەوتی 17 ـی مانگی 7 ـی ئەمساڵەوە ئەپڵی ئاگادارکردۆتەوە لە بوونی ئەو کەلێنە، بەڵام هێشتا و تاوەکو وەشانی Gold Master ـی iOS 13 کەلێنەکە کار دەکات.\nبۆ پشتڕاستکردنەوەی ئەم حاڵەتە، پێگەی The Verge ڕایگەیاندووە کە هەنگاوەکانیان هاوشێوەی Rodriguez تاقیکردۆتەوە و حاڵەتەکەیان پشتڕاست کردۆتەوە. Rodriguez دەڵێت وا دیارە کەلێنەکە لە دواین وەشانی تاقیکاری iOS 13.1 ـدا چارەسەر کراوە.\nئەمە یەکەمین کەلێنی قفڵی ڕوونما (Lockscreen) نییە کە لە وەشانەکانی iOS ـدا بدۆزێتەوە، لە ساڵی 2013 و لە وەشانی iOS 6.1 ـدا کەلێنێکی مەترسیدار دۆزرایەوە کە دەتوانرا لە ڕێگەیەوە بەبێ داخڵکردنی تێپەڕەوشە دەستت بگات بە تۆمارکراوە تەلەفۆنییەکان و زانیارییە تەلەفۆنییەکان و وێنەکان و زیاتریش.\nتاگەکان Apple ئاسایشی ئەلیکترۆنی ئای ئۆ ئێس ئەپڵ FaceTime iOS 13 Security کەلێنی_ئاسایش


سەرکردەیەکى سوننەکان ئاشکرای کرد، بەرەى نوێی سوننەکان جموجۆڵیان بەئاڕاستەى کورد و شیعە دەستپێکردووە بۆ لەکارخستنى محەمەد حەلبوسى سەرۆکى پەرلەمان لە پۆستەکەى.\nبه‌گوێره‌ی راپۆرتێکى رۆژنامەى شەرقولئەوسەت کە ناس کورد بەدواداچونى بۆ کردووە (3ی تشرینی دووەمی 2020)، یەزن جبورى یەکێک لە سەرکردەکانى سوننەکان رایگەیاندووە، هەموو ئەوانەى دەوترێت لەبارەى سەرکردایەتى بەرەى نوێی سوننەکانەوە بۆ چاکسازیی لە دامەزراوەى پەرلەمان، بۆ لەکارخستنى حەلبوسییە.\nئاماژەى بەوەشکردووە، ئەوە روونە کە لەگەڵ نزیکبوونەوەى هەڵبژاردن ترسێک هەیە لە هەژمونى حەلبوسى، ئەو پەرلەمانتارە سوننانەى داواى لەکارخستنى دەکەن جموجۆڵیان بەئاڕاستەى کورد و شیعە دەستیپێکردووە.\nبەوتەى جبورى، وەڵامى کورد و شیعە بۆ ئەو داوایانە ئەوە بووە کە ئەو بڕیارە دەگەڕێتەوە بۆ سوننەکان، ئەگەر زۆرینەیەکى سوننى لەو بارەیەوە پێکبێت ئەوانیش مامەڵەى لەگەڵدا دەکەن.\nدەشڵێت، لەکۆتایدا بڕیارەکە بەدەست کوتلەى گەورەیە کە شیعەکانە، سەربارى نەبوونى جێگرەوە بۆ حەلبوسى، ئەگەریش گەیشتن بەو ئامانجە، بۆ رۆژى دواتر پەرتدەبن، چونکە جگە لەوە ئەو بەشەى سوننەکان لەسەر هیچ شتێکى تر کۆک نین.\nمانگى رابردوو ژمارەیەک پەرلەمانتار و سەرکردەى سوننەکان بەرەیەکى نوێى سیاسیان پێکهێنا بەمەبەستى خۆئامادە کردن بۆ هەڵبژاردنى داهاتوو و یەکەم ئامانجیشیان کە ڕایانگەیاند لەسەر کار لابردنى محمەد حەلبوسى، سەرۆکى پەرلەمانە بەهاوکارى فراکسیۆنە پەرلەمانیەکانى تر.


هونەرمەند (عەلی لەتیف)، لەنێوان هونەر بۆ هونەر وهونەر بۆ كۆمەڵگا\n19/7/2021 01:11 PM\nپ.د.زاهیر لەتیف كەریم\nپێشتر,لەژمارە 81,ئایاری ساڵی 2007 گۆڤاری سلێمانی, چاوم كەوتبوو بەگێڕانەوەیەكی هونەرمەند عەلی لەتیف بەنێوی"بەزم وڕەزمی حاجی عەلی جاسوس وچایخانەكەی" بەڵام دوای تێپەڕبوونی ماوەیەكی زۆر, لەم ماوەیەدا, سەرجەم بابەتەكانی ئەم ژمارەیەم,بۆ جارێكی تر, خوێندەوە وگێڕانەوەكەی هونەرمەندی ناوبراو تەواو سەرنجی بۆ چەند مەسەلەیەك ڕاكێشام,لەوانە بابەتەكەی كە بەشێوەیەكی گشتی لەجۆری كاریكاتێری و كۆمیدییە,بەڵام لەهەمان كاتدا هەڵگری بەشێكی گرنگی ڕەهەندە ڕەخنەییەكانە بەتایبەتی تیۆری هونەر بۆ هونەر وهونەر بۆ كۆمەڵگا. گێڕانەوەكە, بۆ تێكڕای خەڵكی, خۆشی وپێكەنینێك دەبەخشێت,بەڵام لەڕوانگەی ئەو دوو تیۆرە ڕەخنەییەوە پێدەنێتە قۆناغێكی ئێستاتیكی وسایكۆڵۆژی وسۆسیۆڵۆژی كاریگەرەوە.كورتەی گێڕانەوەكەش,وەك ئەوەی بڵاوبۆتەوە لەگۆڤاری ناوبراو,بریتیە لەوەی ڕۆژێك هونەرمەند,وەك پیشەی ڕۆژانەی,سەردانی چایخانەكەی حاجی عەلی جاسوس دەكات كەكەوتبووە بەردەركی سەرا,بەڵكو تەواو بەرامبەر سەرا بوو.ئەو ڕۆژە حاجی لەگەڵ هاوڕێیەكیدا یاری دۆمینە دەكات ولەیارییەكەدا,بەهۆی نزیكبوونەوە لەدۆڕاندن,تەواو تووڕە دەبێت.هەندێك جار, لەسەر یارییەكە دەتۆراو سوێندی گەورەشی دەخوارد كەجارێكی تر یاری لەگەڵ ئەو هاوڕییەی نەكات, بەڵام هەر زووش پەشیمان دەبووەوە ودەستی دەكردەوە بەیاری.لەم نێوەندەدا هونەرمەند,كەلەهەمان كاتدا وەرزشەوانێكی بەتوانای هەڵبژاردەی سلێمانی بوو, بەشێوەی سكێچ ,وێنەی ئەم دیمەنەدەگرێت وهاوێنەی دیمەنەكەش ,بەدیاریكراوی, لەسەر حاجی دەبێت لەكاتێكدا چەند پوولێك لەدەستی حاجیدا گیریان خواردبوو.دواتر هونەرمەند دەگەڕێتەوە ماڵەوە وسكێچەكە دەكات بەوێنەیەكی ڕەنگاو ڕەنگ ولەهەمان ڕۆژدا دەیباتەوە بۆ چایخانەكە وهەر زوو هاوڕێكانی هونەرمەند لەدەستی وەردەگرن ونیشانی حاجی دەدەن.حاجیش زۆر توڕە دەبێت وهەندێك جنێویش بەهونەرمەند دەدات.هونەرمەند دەڵێت دوای جنێودانەكان حاجی بۆ ماوەی نێو كاتژمێرێك وون دەبێت.دوای ئەم ماوەیە دوو پۆلیس خۆیان دەكەن بەچایخانەكەدا ودەڵێن "عەلی لەتیف كێیە".هونەرمەندیش دەڵێت من ئەو كەسەم.ئەوانیش دەڵێن لەگەڵمان وەرە بۆ سەرا ئیشمان پێتە.هونەرمەندیش لەگەڵیان دەڕوات.پۆلیسەكان هونەرمەندیان بردبوو بۆلای بەڕێوەبەری پۆلیس,خوالێخۆشبوو كەمالی شێخ غەریب.بەچوونە ژوورەوەدەبینێت حاجی لەژووری بەڕێوەبەر دانیشتووە و چاوەڕوانی هونەرمەند دەكات. هەر لەوێدا, حاجی ڕووی دەمی لەبەڕێوەبەر دەكات ودەڵێت"ئا ئەوەتا خۆیەتی,ئەم ناموبارەكەیە.بەقوربانی دەستتان بم بۆم تێڵاتڕێن بكەن.".بەڕێوەبەریش دەڵێت"باشە خاڵە حاجی تۆ بفەرموو بڕۆرەوە بۆ كاری خۆتان ,منیش چاریت بۆ دەكەم".حاجی دڵی زۆر بەمە خۆش دەبێت ودەگەڕێتەوە بۆ چایخانەكەی.بەچوونە دەرەوەی حاجی, بەڕێوەبەر دەست دەكات بەقاقای پێكەنین وڕوو لە هونەرمەند دەكات ودەڵێت"خەریكە دەتەقم لەپێكەنیندا چونكە حاجی ئەیووت:پێم ناخۆش نییە شەریفانە ڕەسمی بكردمایە بەڵام نەوەك ناشەریفانە ئەو هەموو جووتەی لەدەستمدا تۆپاندووە".دواتر بەڕێوەبەر بەهونەرمەند دەڵێت "كاك عەلی ئەمڕۆ مەچۆرە چایخانەكە".دوای دوو ڕۆژ, هونەرمەند دەچێتەوە بۆ چایخانەكە وحاجی پێی دەڵێت"ها ئەفەنی ,پێتخۆشبوو ئەو تێڵاتڕێنەیان كردیت؟دەستیان خۆش بێت,بۆ نازانی كەئەتوانم ئەفڵاتۆنیش هەڵواسم".\nلەزانستی ئیستاتیكادا بابەتی هونەر بۆ هونەر تەواو جێگەی خۆی لەم گێڕانەوەدا كردۆتەوە كەئەم هونەرە,هەروەك ڕەخنەگری فۆرماڵیزمی ئینگلیزی كلایڤ بێڵ (1881-1964) دەڵێت,پێویستە خوی داماڵێت لەسەرجەم پێكهاتە لاسایی وفەلسەفی وفیكرە ئاینییەكان,بەڵكو لەبری ئەمانە بەدوای چێژە ئیستاتیكییەكاندا دەگەڕێت وەك گەڕان بەدوای ڕەنگ ,زمان,ڕەوانبێژی وهێڵە ئاڵۆز ونەبینراوەكان هەروەك چۆن سوریالیزم ودادایزم وپڕناسییەكان ئەنجامیانداوە.لێرەداوبەپێی سەرچاوەكان ناوەڕۆكی سەرەكی ئەم هونەرە خۆی لەچاكسازی پەروەردەیی وچاكردن بەرەو بەها زاڵە جوانەكاندا دەبینێتەوە,بەڵام,لەگەڵ ئەمەشدا, تەنها بەشێكی كەم لەكۆمەڵگا چێژ لەم ناوەڕۆكانە دەبینن یان وەردەگرن, چونكە لەبنەڕەتدا كارەكە بۆ تێكڕای خەڵكی ئەنجام نەدراوە,بەڵكو,لەلایەكەوە بۆ ئەوانەن كەئاگاداری كارنامەكانی هونەری شێوەكارین.لەلایەكی تریشەوە ئەوانەی كەنرخی مانا وبەها گەورەكانیان لەلایە,یان خوێنەرێكی نموونەین بەڵكو لەنزیكەوە ئاگاداری سروشتی هونەرن.بەدیوێكی تردا,گەر وێنەكە,بەگێڕانەوەكەیەوە,بخەینە نێو چوارچێوەی ئەم بۆچوونە تیۆرییەوە ئەوا لەلایەكەوە تێكڕای خەڵكی, بەشێوە سروشتی وسادەكەیەوە, لەناوەڕۆكی ئەم وێنەیە ناگات,بەڵكو وەك بابەتێكی كۆمیدی یان كاریكاتێری سەیری دەكەن. وێنەكە بەرجەستەی دیمەنێك دەكات,كەئەمە بەلای تێكڕای خەڵكییەوە وێنەیەكی بیستراوی وەستاوە,بەڵام ئەم سادەییە پڕە لەمانا,یان فرە مانایی لەخۆ دەگرێت.لێرەدا كەسە سروشتییەكان ڕەنگە هەر نەپرسن بۆچی ئەو جووتە پوولانە لەدەستی كەسەكەدا وێنەكراوە.یان نەپرسن پەیوەندی كەسێكی بەتەمەن بە دۆمینەوە چییە؟یان كاریگەری ئەو پوولە جووتانە لەسەر كەسەكە چییە؟ئایا بەرەو دۆڕاندنی دەبات یان پێچەوانەكەی یان ئاشكراكردنی ڕەفتار وهەڵسوكەوتەكان؟.تەنانەت ڕەنگە ئاگاداری پەیوەندی شێوازی كاركردنی وێنەكە وئەو گێڕانەوەیە نەبن كەچۆن كردارەكە لەدیمەنێكی بینراوەوە گوێزرایەوە بۆ دیمەنێكی نووسراو! هەروەها ڕەنگە هەر نەپرسن كەبۆچی هونەرمەند ئەو دیمەنەی وێناكردووە,بەڵكو ئاگاداری مەبەستێتی كردارەكە نەبن!بەڵام گەر وێنەكە بدرێتە كەمینەی وەرگر یان خوێنەرێكی بەئەزموون ئەوا هەر زوو لەوە دەگات كەلەپشت ئەم تابلۆیەوە چەند شتێك بەدی دەكرێت.بۆ نموونە وەك:\n- لەڕووی بەرجەستەكردنەوە,ئاماژەیەكە بۆ ناوەڕۆكێكی سۆسیۆڵۆژی بەوەی كەسەكان لەپێناو بەسەربردنی كاتەكانیان پەنا بۆ یارییە كلتوورییەكان دەبەن بەنموونەی دۆمینە.\n- لەڕووی ناوەڕۆكەوە ئاماژەیەكە بۆ ڕەهەندە پەروەردەیی وچاكسازییەكان,ئەویش بەوەی كەسەكان لەبری خوێندنەوە وفێربوون ئەوا پەنا بۆ شتە نامەعریفییەكان دەبەن.دۆمینە لەدیمەنەكەدا نوێنەرایەتی ئەو شتە دەكات.\n- لەڕووی ڕووبەر وقەبارە وبەكارهێنانی هێڵ وڕەنگەكانەوە, تابلۆكە بەشێكە لەهونەری شێوەكاری كەئەم هونەرە دەتوانێت بەرجەستەی واقیع بكات ,یان واقیع بەلای خۆیدا ڕابكێشێت.بەمانایەكی جیاواز تر,شێوەكار,لەڕێگەی فیگەرێكەوە هەوڵی داوە واقیع بەهێڵ وڕەنگەكان بناسێنێت.پێچەوانەكەشی هەر ڕاستە.ئەمە بەلای (كلایڤ بێڵ) دەچێتە خانەی تیۆری شێوەیی یان فۆڕمییەوە,لەكاتێكدا فۆڕمەكان دیمەنی واقیعێك بەلای خۆیاندا ڕادەكێشێن ودواتر ماناكانی لێ دەدۆزرێتەوە.\n- تابلۆكە تەواو دەچێتە نێو بۆچوونەكانی (هیگڵ )ەوە لەكاتێكدا دەستنیشانی دوو ئامانجی سەرەكی بۆ چەمكی هونەر دەكات ئەوانیش:\n1- ئامانجێكی بنەڕەتی,ئەمە خۆی لەهەڵوێستە چاكسازییە ئەخلاقییەكاندا دەبینێتەوە.لەتابلۆكەی هونەرمەندا, كەلەگێڕانەوەكەدا بوونی هەیە, مەسەلە ئەخلاقییەكان زیاتر لەهەڵبژاردنی بابەتەكەدا بەدی دەكرێت كەتەواو فۆڕمەكەی بەناوەڕۆكیكەوە بەستۆتەوە.ئەمەش نیشانەی ئەوەیە كەئەو هەماهەنگییەی نێوان فۆڕم وناوەڕۆك توانای خوڵقاندنی ئامانج ومەبەستێتی هەیە,ئەویش بەوەی لەزەمەنی بۆشاییەكاندا شتە كولتوورییەكان,بەنموونەی دۆمینە,تێكڕای خەڵكی بەلای خۆیاندا ڕادەكێشێت ولەوێشەوە دۆخە سایكۆڵۆژییەكانیان بەرەو ڕەوینەوە دەڕۆن.بەڵام,لەهەمان كاتدا, لەڕووی سستمی مەعریفییەوە مانایەكی زۆر تەسكی هەیە,بەڵكو لەكۆمەڵگا پێشكەوتووەكاندا ئەو بایەخە,وەك پێویست, بەو شتانە نادرێت چونكە توانای گۆڕانكارییە تازەگەراییەكانی نیە,بەڵكو زەنگێكی كوشندەی زانیارییەكانی سەردەمە,ئەمە لەكاتێكدا كرێكارێكی ڕۆژئاوایی,ناڵێم هەموویان, تادەچێتە سەر كارەكەی, خۆی خەریك دەكات بەخوێندنەوەی بەرهەمە ئەدەبی ومەعریفییەكان.بۆ پشتگیری لەم كردارە مەعریفییەی ڕۆژئاوا,بەتایبەتی لەزەمەنی ئێستادا, پێویستم بەدیمەنێكی خۆم دەبێت لەكاتێكدا,لەسەرەتای هەشتاكاندا, خوێندكاری دكتۆرا بووم لەزانكۆی گڵاسگۆ لەبەریتانیا,ڕۆژێك بەیانی زوو كرێكارێكملەنێو شەمەندەفەرێكدا بینی كەدەچوو بۆ سەر كارەكەی,وبەرهەمێكی جەیمس جۆیس(1882- 1941) ی ئیرلەندی دەخوێندەوە بەنێوی" یۆلیسس ",پرسیاری ئەوەم لێكرد كە"ئایا لەماناكانی جۆیس وئەم بەرهەمە دەگەیت",بەوپێیەی گەر یەكێك خوێندەوارێكی نموونەیی نەبێت ئەوا تێگەیشتنی كارێكی ئاسان نیە؟هەر لەوێدا ,تا دابەزینی, سیمینارێكی لەسەر (جۆیس )پێشكەش كردم ومنی تەواو شەرمەزار كرد,بەڵكو وایلێكردم وهانی دام كەزیاتر چەمكە ڕەخنەییەكان بخوێنمەوە تا لە(جۆیس )بگەم.\n2- ئامانجێكی كۆتایی,ئەمە هەڵدەستێت بەدەرخستنی ڕاستییەكان,ئەویش لەڕێگەی نموونەیەكەوە.تابلۆكەی هونەرمەند ئەو ڕاستییەمان پێدەڵێت كەكۆمەڵگەی كوردی گیرۆدەی كلتوورە سەقەتەكانە كەبەدرێژایی زەمەن مامەڵەی جدیشی لەگەڵدا كردووە ودەكات وەك ئەوەی هیچ ئاڵترنەتیڤێكی تری لەبەردەستدا نەبێت.بەمەش ئەم جۆرە كلتوورانە تەواو كۆنتڕۆڵی كەسێتی كوردی كردووە بەوەی نەتوانێت گۆڕانكاری لەسەر بنەماكانی فیكردا بكات.ئەمە بەدیوە كۆتاییەكەیدا بریتیە لە تێنەگەیشتنی هەستە مەعریفییەكان لەلایەن زۆرینەی خەڵكییەوە.لێرەوە لەوە دەگەین كەتیۆری هونەر بۆ هونەر تەنها خۆی نابەستێتەوە بەشێوە دەرەكییەكانی فۆڕم بەڵكو هۆكارە سۆسیۆڵۆژییەكانیش سەرچاوەیەكی بەنرخن, چونكە كۆمەڵگا بەبێ پاكردنەوەی ناخەكان ئەوا گۆڕانكاری پۆزەتیڤی بەخۆیەوە نابینێت.بەمەش كارنامەی سەرەكی تیۆرەكە بریتیە لەپەروەردەكردنی هەستەكان بەرەو بونیادێكی ئیستاتیكی.\nگەر تابلۆی گێڕانەوەكەی هونەرمەند بخەینە نێو بازنەی تیۆری هونەر بۆ كۆمەڵگا ئەواهەست بەوە دەكەین كەخودی هونەرمەند تەواو تێكەڵ بەبابەتێكی سایكۆڵۆژی وسۆسیۆڵۆژی بووە.لێرەدا,لەپێناو گەیشتن وگەیاندنی نامەی تابلۆ وگێڕانەوەكەی, ئەزموون ڕۆڵێكی گەورە دەبینێت چونكە مەرج نیە هەموو هونەرمەند یان شاعیرێك خاوەن ئەزموونێكی ڕۆشنبیری وهونەری وبابەتی وفیكری قووڵ بێت,وەك ئەوەی نائەزموونی دەبێتە تێكشاندنی نامەكە ولەولاشەوە گەیاندنەكە وەك پێویست ڕۆڵ نابینێت بەنموونەی ئەوەی شاعیرێك ئەفسانە بەكاربهێنێت بەڵام ئاگاداری ژێرخان وباگراوندی ئەفسانە نەبێت.بەئاڕاستەیەكی تر خاوەن ئەزموونەكان لەلایەكەوە توانای داهێنانیان هەیە,لەلایەكی تریشەوە خودێتی خۆیان تێكەڵ بەمەسەلە هەستیارەكانی كۆمەڵگا دەكەن. عەلی لەتیف لەچایخانەكە دەیتوانی وەك هاوڕێكانی بەهێمنی دابنیشتایە وتۆزێكیش بەرەو پێكەنین,یان كێشەی بۆخۆی دروست نەكردایە وپەلكێشیش نەكرایە بۆ جنێودانی حاجی وسەرا بەڵام ئەوەی كەبەلایەوە گرنگ بوو دەرخستنی ڕاستی ناخەكان,بەڵكو تاقیكردنەوەیان بوو. تابلۆكە,لەكاتە ناسروشتییەكاندا, بووە تاقیگەیەك بۆ هەڵسەنگاندنی كەسەكان,چونكە كەسێتی وشوناسی كەسەكان لەو جۆرەدۆخانەدا بەدەردەكەون كەهونەرمەند فرسەتی لێهناوە وبەرجەستەشی كردوون.ئەمەش ئەوە دەگەیەنێت كەهونەر بەشێوەكی گشتی لەئامڕازەوە پێدەنێتە ئامانج وەك ئەوەی ئەو هونەرە لەبنەڕەتدا كورتكراوەی ئەزموونی كۆمەڵگا بێت.بۆ نموونە تابلۆ بەناوبانگەكەی هونەرمەندی فەڕەنسی وجیهانی ئۆجین دیلاكروا(1798 -1863)بەنێوی "ئازادی سەرمەشقیگەلە"ئاماژەیەكی ڕاستەوخۆی شۆڕشی فەڕەنسییە.شاكارەكانی شكسپیر دەرئەنجامی دۆخە سۆسیۆڵۆژی وفیكرییەكانە.هەر ئەمەش وایكردووە كەگەورە شاعیر وڕەخنەگری جیهانی ت.س.ئیلیۆت بڵێت ئەركی ئەدیب وشاعیر ئەوەیە كەپابەند بێت بەچەمكی پەیوەستێتی ویاساكانی كۆمەڵگاوە چونكە ئەوان لەپێناو بەرژەوەندییەكانی كۆمەڵگادا بەرهەمەكانیان دەنووسن.لێرەدا ئێمە,بەهۆی سنوورداریوڕووبەری نووسینەكەمان, ناتوانین ئاماژە بەسەرجەم دیاردە نێگەتیڤەكانی كۆمەڵگا بدەین بەڵكو تەنها یەك نموونەی لێ دەهێنینەوە ئەویش خۆویستییە ( الانانیە).لەنێوان حەزی خودی وخۆویستیدا جیاوازی گەورە هەیە بەوەی لەیەكەمیاندا كردارەكە لەبازنەی كارێكی سروشتیدا دەسووڕێتەوە وهەموو كەس مافی ئەوەی هەیە شانازی بەخۆیەوە بكات.بەپێچەوانەوە ئەو كەسەی ڕێز لەخودی خۆی نەگرێت ئەوا كەسێتییەكەی دەكەوێتە ژێر هەڕەشەی توانجە گەورەكانەوە.لەم ڕووەوە ئەو كەسانەی كەخودی خۆیان خۆش دەوێت ئەوا خاوەن توانایەكی داهَێنانی وكەسێكی شایستەن لەكۆمەڵگا وباوەڕی تەواویان بەخۆیان هەیە كەبتوانن بەسەر كێشەكاندا زاڵ بن.بەڵام خۆویستەكان,بەوپێیەی زیاتر هەڵقوڵاوی نەخۆشییە سایكۆڵۆژییەكانن,لەڕەفتار وهەڵسوكەوتدا كەسانێكن كە:\n- واقیعی نین,بەڵكو بەهۆی هەڵچوونە سایكۆڵۆژییەكانەوە واقیع دووردەكەوێتەوە.لەگێڕانەوەكەی هونەرمەندا حاجی لەگەڵ بەرامبەریدا هەڵدەچێت وسوێندی گەورە دەخوات كەیاری لەگەڵدا نەكات,بەڵام دوای چەند چركەیەك دەست دەكاتەوە بەیاریكردن" كەخەریك بوو ئەیدۆڕاند,پوولەكانی فرێدا وسوێندێكی زۆر گەورەی خوارد كەیاری لەگەڵ ئەو پیاوە پیرە متقاعدەدا نەكات...لەپاش 10 خولەك ڕووی تێكرد ووتی: پیاوانە یاری بكە ". هەندێكیش وای بۆ دەچن كەئەم جۆرە كەسانە لەجۆرە عەفەوییەكانن وناخیان زۆر بێگەردە وزوو هەڵدەچن وزووش دادەمركێنەوە,بەڵام جنێودانی قوورس وسكاڵاكردنی لەبەڕێوەبەرایەتی پۆلیس ولەولاشەوە دوای دوو ڕۆژ بەسەر ڕووداوەكە وگەڕانەوەی هونەرمەند بۆ چایخانەكە,هەموو ئەمانە نیشانەی ئەوەن كەحاجی كردارە هەڵچووەكەی, بەرامبەر هونەرمەند,هێشتا دانەمركاوەتەوە.دیارە ئەنجامی یارییەكە وتابلۆی هونەرمەند كاریگەری تەواویان لەسەر ناخی حاجی جێ هێشتبوو,هەر ئەمەش وایكردووە كەبەئاسانی ئاڵای ئاشتبوونەوە هەڵنەكات,یان دانەمركێتەوە.\n- دوور دەكەونەوە لە بەرپرسیارێتی مەسەلەكان وتەنها لەڕوانگەی بەرژەوەندییە تایبەتییەكانی خۆیانەوە دەڕواننە مەسەلەكان.واتە لەبری ئەوەی حاجی دەستخۆشی لەهونەرمەند بكات كەبێ بەرامبەر وێنەی كێشاوە بەڵام لەلایەكەوە بەجنێودان ولەلایەكی ترەوە بەگرتن پێشوازی لێدەكات كەئەمە دووركەوتنەوەیە لەبەرپرسیارێتی بابەتە هونەری وێژدانی ودۆستایەتی ومرۆڤایەتییەكان.\n- هەمیشە قایل نابن بە چەمكە ڕەخنەیی وبۆچوونییەكانی كەسانی بەرامبەر كەئەمە جۆرێكە لەخۆبەگەورەتر لەیاسای ڕەخنە.ئەركی هونەرمەند,لەڕێگەی تابلۆكەیەوە, گواستنەوەی ڕاستییەكان بوو.بەئاڕاستەیەكی تر,هیچ لادانێكی لەڕاستییەكان نەكرد,بەڵكو زۆریش حاجی خۆش دەویست وڕێزی تایبەتی لێ دەگرت چونكە حاجیش خۆی لەسییەكانی سەدەی ڕابردوودا كەسێكی هونەرمەند بووە و,لەیەكێك لەشانۆگەرییەكاندا ڕۆڵی جاسووسێكی پێ بەخشراوە.ئەمە جگە لەوەی هاندەرێكی سەرسەختی وەرزشیش بوو كەزۆربەی كات ئامادەیی لەیاریگادا هەبووە ویاریزانەكانیشی, بەنموونەی هونەرمەند عەلی لەتیف,وەك كوڕی خۆی سەیری دەكردن.لەگەڵ ئەمانەشدا,وەك لەگێڕانەوەكەدابەدەردەكەوێت,حاجی دژی وێنەكێشان نیە بەڵام ئەو تەنها وێنەیەكی دەوێت كەبگونجێت لەگەڵكەسێتی وبەرژەوەندییەكانیخۆیدا.ئەوەتا,لەسەر زاری خۆی, بەبەڕێوەبەر دەڵێت"پێم ناخۆش نییە شەریفانە ڕەسمی بكردمایە, بەڵام نەوەك ناشەریفانە ئەو هەموو جووتەی لەدەستمدا تۆپاندووە".لەڕووی سایكۆڵۆژیاوە مرۆڤەكان بەشێوەیەكی گشتی حەزیان بەپیاهەڵدانە,شایستە بن یان نا!تابلۆی گێڕانەوەكەی هونەرمەندیش لەجۆری ئێپمریشینیزمە كەهەوڵدەدات وێنەی واقیع بگرێت وەك ئەوەی هاوێنەكانی چاو دەیبینێت وكارێگەر دەبێت بەو گرتەیەی كەپێویستێتی.بۆیە, ناكرێت حاجی بدۆڕێت بەڵام هونەرمەند بەبراوە نیشانی یان هەژماری بكات.\n-كراوە نین لەبەردەم گرفت وكێشەكاندا.حاجی, كەخاوەن ئەزموونێكی ژیانی بوو, دەبوو دۆڕاندنەكەی بەهەند وەربگرتایە,بەڵام لەبری ئەمە شێوازی توند وتیژی بەكارهێنا كە ئەمە مەسەلەكان,لەڕووی سۆسیۆڵۆژیاوە,ئاڵوزتر دەكات.\n- دان نانێن بەمافەكانی بەرامبەر,بەڵكو هاوێنەی كامیراكانیان هەمیشە لەسەر خۆیانن.ئەوەتا كەسی بەرامبەری حاجی باشتر یاری كرد بەڵام حاجی لەبری ئەوەی ستایشی بكات كەچی توڕە بوو,بەڵكو نەچووە ژێر باری شكستی خۆی.هەر ئەم توڕە ودۆڕاندنە بووە هۆكارێكی سەرەكی هەڵچوونەكەی بەرامبەر بەهونەرمەند, كەبەمە دەوترێت هاوسەنگی بابەتی.واتە شكست وتوڕەییەكەی بەهونەرمەند ڕشت كەئەركی هونەرمەند كارنامەیەكی گەیاندنی وئاگاداریی وتێگەیشتنی بوو.\n- لەبڕیارداندا خۆڕسكیانە وبەمەیلی تایبەتی خۆیان هەڵسوكەوت دەكەن وپشت بەبنەما سۆسیۆڵۆژی وفیكری وڕۆشنبیرییەكان نابەستن.گەر یاسای سۆسیۆڵۆژی لەبری مەیلە تایبەتییەكان كاری بكردایە ئەوا دەبوو حاجی وێنەكەی بگرتایەتە چوارچێوە ولەچایخانەكە بەڕێزەوە هەڵبواسرایە,یان دۆڕاندنەكەی بەهەند وەربگرتایە.بەڵام پێچەوانەكەی ڕاستر دەرچوو,لەلایەكەوە هونەرمەند ,لەلایەن حاجییەوە,كەوتە بەر هێرشی جنێودان.لەلایەكی تریشەوە بەرەو لێپرسینەوەی پۆلیس. ئەوەشی گرێگوێرەی مەسەلەكەی كردەوە,بەڵكو چارەسەر كرد,بەڕێوەبەری پۆلیس بوو كەزۆر ژیرانە هەڵسوكەوتی لەگەڵ دۆخەكەدا كرد وهێوری كردەوە.\nلەهەموو ئەمانەدا دەگەین بەو ئەنجامەی كە هونەرمەند عەلی لەتیف, لەجەمسەرێكەوە وێنەی دیاردەیەكی سۆسیۆڵۆژی دەكێشێت كەپەیوەندی بەزۆرێك لەكۆمەڵگاوە هەیە وماوە وڕووبەرێكی زەمەنی داگیركردووە ,ئەویش دۆمینەیە .لەجەمسەرێكی تریشەوە توانیوێتی,لەنێو ئەو دیاردەیە, كەسێتی تاكی كورد نیشان بدات بەتایبەتی لەكاتی شكست ودۆڕاندا.بەمەش گەرچی تابلۆكە كارێكی هونەرییە وپارێزگاری لەخەسڵەتەكانی هونەر كردووە بەڵام لەهەمان كاتیشدا پەیوەندی ڕاستەوخۆشی بەبەشێك لەژیانی كۆمەڵگا وناخی كەسەكانیشەوە هەیە.\nتێبینی: تابلۆی گێڕانەوەكە لەبەردەستدا نیە,بەڵكو ,هەر وەك دەردەكەوێت, لەزەمەنی ڕووداوەكەوە فەوتا بێت,چونكە كاتی خۆی بەهونەرمەندم گوت:ئایا تابلۆكە لەلات پارێزراوە.لەوەڵامدا گووتی:نەخێر.بەڵام بەپێی سروشتی گێڕانەوەكە خوێنەر, یان وەرگر دیدێكی خەیاڵی لادروست دەبێت.بۆ ڕاستی گێڕانەوەكەش,خودی خۆم,وەك برا بچووكی هونەرمەند, لەكاتی ڕووداودا ئامادەی چایخانەكە بووم,بەڵكو سكێچ ووێنە ڕەنگاو ڕەنگەكەشم بەچاوی خۆم بینیوە.بەڵام ئاگاداری سكاڵا وگرتنەكە نەبووم,دواتر,لەزەمەنی ڕووداودا, هونەرمەند خۆی بۆی گێڕامەوە ڕووداوەكەش,ساڵی 1972 ڕوویدا.


كۆسره‌ت ڕه‌سول: كوردستانی نوێ خاوه‌ن سه‌نگ و قورسایی خۆیه‌تی\nكۆسره‌ت ڕه‌سوڵ عه‌لی جێگری سكرتێری گشتیی یه‌كێتیی نیشتمانیی كوردستان له ساڵیادی ده‌رچوونی ڕۆژنامه‌ی كوردستانی نوێ له‌بروسكه‌یه‌كی پیرۆزباییدا وێڕای پیرۆزبایی له نووسه‌ران و ڕۆژنامه‌نووسان و ستافی نووسین و ستافی كارگێری كوردستانی نوێ، ڕایگه‌یاند: كوردستانی نوێ ڕۆژنامه‌یه‌كه خاوه‌ن سه‌نگ و قورسایی خۆیه‌تی.\nئه‌مه‌ش ده‌قی بروسكه‌كه\nله بیره‌وه‌ری بیست و هه‌شته‌مین ساڵڕۆژی ده‌رچوونی ڕۆژنامه‌ی كوردستانی نوێ، یه‌كه‌م ڕۆژنامه‌ی ڕۆژانه‌ی كوردی و یه‌كه‌م ڕۆژنامه‌ی دوای ڕاپه‌ڕین، پیرۆزبایی گه‌رمی خۆم ئاراسته‌ی نووسه‌ران و ڕۆژنامه‌نووسان و ستافی نووسین و ستافی كارگێڕی كوردستانی نوێ ده‌كه‌م و هیواخوازم پێشه‌نگ بن له گه‌یاندنی ئه‌ركی ڕۆژنامه‌نووسییانه‌ی خۆتان.\nبیست و هه‌شت ساڵ له‌مه‌وبه‌ر، له هه‌ولێری پایته‌خت، به. به‌شداری نووسه‌ران و ڕۆژنامه‌نووسانی دڵسۆزو كارامه، له كاتێكدا هێشتا ڕاپه‌رین له سه‌ره‌تای گه‌یشتن به ئامانجه‌كانی بوو، یه‌كێتی نیشتمانی كوردستان له ده‌ستپێشخه‌رییه‌كی ناوازه‌یدا ڕۆژنامه‌ی كوردستانی نوێی وه‌ك یه‌كه‌م دیاری له‌بواری ڕاگه‌یاندن پێشكه‌شی خوێنه‌رانی كورد كرد.\nئه‌مڕۆ له‌ناو لێشاوێك له میدیاو له به‌رامبه‌ر پێشكه‌وتنه ته‌كنه‌لۆژییه‌كاندا، هێشتا كوردستانی نوێ ڕۆژنامه‌یه‌كی خاوه‌ن سه‌نگ و قورسایی خۆیه‌تی و پێویسته بۆ له‌مه‌ودوا، به پێداچوونه‌وه به دۆخی نوێی میدیا له‌كوردستان و گۆڕانكاری و پێشهاته چاوه‌ڕوانكراوو ئه‌گه‌ره نوێكان، كوردستانی نوێ له قالبێكی نوێدا به‌رده‌وام بێ و وه‌ك هه‌میشه كوردستانی نوێی هه‌موو چین و توێژه جیاوازه‌كان بێ.\nجارێكی تر پیرۆزبایی گه‌رمی خۆم ئاراسته‌ی هه‌موو ئه‌وانه ده‌كه‌م كه له‌یه‌كه‌م ڕۆژی ده‌رچوونیه‌وه تا ئه‌مڕۆ له‌كوردستانی نوێ كاریان كردووه‌و خزمه‌تیان كردووه.\nیه‌كێتی نیشتمانی كوردستان


شاندێكی ئه‌نه‌كه‌سه له‌گه‌ڵ نوێنه‌ری تایبه‌تی ئه‌مه‌ریكا بۆ سووریا كۆده‌بنه‌وه\nجه‌یمس جێفری، نوێنه‌ری تایبه‌تی ئه‌مه‌ریكا بۆ كاروباری سووریا\nجێفری سووریا رۆژئاوای كوردستان ئه‌نه‌كه‌سه\nشاندێكی ئه‌نجوومه‌نی نیشتمانی كورد له سووریا (ئه‌نه‌كه‌سه)، له‌گه‌ڵ جه‌یمس جێفری، نوێنه‌ری تایبه‌تی ئه‌مه‌ریكا بۆ كاروباری سووریا، كۆده‌بنه‌وه.\nعه‌لی ئیبراهیم، سه‌رۆكی ئه‌نجوومه‌نی خۆجێی ئه‌نه‌كه‌سه له كۆبانێ به كوردستان 24ی رایگه‌یاند، ئه‌مڕۆ شاندێكی ئه‌نجوومه‌نه‌كه، بۆ تاووتوێكردنی ره‌وشی رۆژهه‌ڵاتی رووباری فورات و كۆمیته‌ی ده‌ستووری سووریا، كۆده‌بنه‌وه.\nدوێنێ هه‌ینی، 7ی كانوونی یه‌كه‌م/ دیسه‌مبه‌ری 2018، دوای كۆبوونه‌وه‌ی تیمی كاری هاوبه‌شی سێیه‌می توركی ئه‌مه‌ریكی له ئه‌نقه‌ره، جیمس جێفری، نێرده‌ی تایبه‌تی ئه‌مه‌ریكا بۆ كاروباری سووریا گوتی: "پاڵپشتیكردنی واشنتن له شه‌ڕڤانه كورده‌كان، ته‌كتیكی و كاتییه و پێویسته بۆ گه‌یشتن به چاره‌سه‌ری كۆتایی كێشه‌كانی سووریا، هاوكاریی له‌گه‌ڵ توركیا بكرێت".\nدواى كۆبوونه‌وه‌كه جێفری له كۆنگره‌یه‌كی رۆژنامه‌وانیدا گوتی: "له كۆبوونه‌وه‌كه‌دا چه‌ندین پرسی تایبه‌ت به سووریا له رۆژهه‌ڵاتی فورات تا ده‌گاته پارێزگای ئیدلب باسكراوه".\nده‌رباره‌ی نه‌خشه رێی تایبه‌ت به منبج، جێفری گوتی: "ویلایه‌ته یه‌كگرتووه‌كانی ئه‌مه‌ریكا وردبینی ئه‌منی ده‌كات له میانی پابه‌ندبوونی به‌و سۆزه‌ی له‌باره‌ی ده‌رچوونی چه‌كداره كورده‌كان له شاره‌كه به توركیای داوه و تا له‌ناو هیچ ئه‌نجوومه‌نێكی ناوخۆیی و فه‌رمانبه‌رانی سه‌ربازیش نه‌مێننه‌وه".


ئويشن ئه‌گه‌ر حكومه‌ت گه‌ناته‌كار بووگ ئه‌وه له‌ئاكام كومه‌ڵگايگ گه‌ناته‌كاره، ئه‌گه‌ريش كومه‌ڵگا گه‌ناته‌كار بووگ حكومه‌ت گه‌ناته‌كار له‌لى كه‌فيگه‌و، ئه‌ى دى چوين له‌بان بنه‌ماى گه‌ناته‌كارى بووسيه‌يم؟! ئايا ها كومه‌ڵگا يا حكومه‌ت يا هه‌ردوگيان وه‌يه‌كه‌و؟!\nوه ئه‌وه‌يش ئيمه هايمنه وه‌رده‌م جه‌ده‌ليه‌يگ ناودار خايه له مامره يا مار له خايه‌س، له‌بان ئى پێوه‌ريشه تويه‌نيم بويشيم(حكومه‌ت گه‌ناته‌كار له كومه‌ڵگاى كه‌ناته‌كاره‌و په‌يا بووگ، يا كۆمه‌ڵگاى گه‌ناته‌كار له حكومه‌ت گه‌ناته‌كاره)، وه‌لێ له‌يرا ميراتيگ تاريخى هه‌س، حكومه‌ت ئيمام عه‌لى(ع) عه‌داڵه‌ت بوى له‌ساێ كۆمه‌ڵگاى كه‌ناته‌كار.\nله‌يرا پرسياره‌يليگ موهم ده‌ركه‌فيگ و هه‌وه‌جه وه جواودانه‌وه ديرن، كه ئه‌ويش ئه‌وه‌سه ئه‌راچه گه‌ناته‌كاره‌يل له عراق هه‌ڵوژاردنيان دوباره‌وه كريه‌يگ له خوله‌يل هه‌ڵوژاردن له‌بان هساو كه‌سه‌يل پاك و كه‌فائه‌تدار؟ گه‌ناته‌كاره‌يل گره‌و له‌بان چه كه‌ن؟ كى ئى قه‌وڵه جيوه‌جى كه‌يگ كه ئويشيگ تاقيكه‌ر تاقيه‌و نيه‌كه‌يگ؟!\nجواويش وه ئاشكرا ئه‌وه‌سه كه ده‌نگده‌ر له عراق كانديديگ ده‌سپاك نيه‌توايگ كه راسگوويى داشتووگ و ئه‌مين بووگ و وه‌رپرسيارێتى نيشتمانىى و شه‌رعيه بگرێگه مل، به‌ڵكوو كانديديگ توايگ تواناى درووكردن و مراوغه‌و وازيكردن وه ياسايه‌يل داشتووگ.\nموسيبه‌ت ملله‌ت عراقى ئه‌وه‌سه كه قسه نيه‌كه‌يگ و نيه‌دوينيگ و نيه‌ژنه‌فيگ و هه‌ر له‌وه‌ر ئه‌وه‌يش گه‌ناته‌كاره‌يل ترس له‌ليان نه‌يرن و له هه‌مان وه‌خت فراكسيۆنه‌يل سياسييش زه‌مانه‌ت ده‌سكه‌فت و پۆسته‌يل ئه‌را سياسيه‌يل ناتوانا كه‌ن و دى ته‌ماشا كه‌ێد چ نوێنه‌ره‌يل يا وه‌زيره‌يل له پۆسته‌يليان مينن تا مردن و نموونه‌يش له‌بان ئى فره‌س وه‌لى نيه‌توايم ناو كه‌سيگ باريم.\nئايا نيه‌دوينين كه زوورم په‌رله‌مانتاره‌يل وه‌رين جاريگتر له تازه‌وه خوه‌يان كانديد كردنه، هه‌ر له‌وه‌ر ئه‌وه‌يش هيزه‌يل سياسى له عراق نيه‌توان ده‌سكه‌فت و پۆسته‌يليان له‌ده‌س بيه‌ن و جه‌نگ له‌وه‌ر ته‌ئمينكردن كورسيه‌يل سياسييان كه‌ن و مكوڕن له‌بان مه‌ندنه‌وه‌ى نوێنه‌ره‌يل و وه‌زيره‌يليان تا دويا هه‌ناسه.


لیژنەی دارایی: هەفتەی داهاتو پرۆژەیاسای بودجە دەخرێتە دەنگدانەوە\nلیژنەی دارایی ئەنجومەنی نوێنەرانی عێراق رایگەیاند، هەفتەی داهاتو پرۆژەیاسای بودجە دەخرێتە دەنگدانەوە. سەرۆکی نوێنەرایەتی حکومەتی هەرێم-یش لەبەغدا ده‌ڵێت، ئەگەر دوشەممە پرۆژه‌كه بخرێتە بەرنامەی کاری دانیشتنی په‌رله‌مانه‌وه، ئه‌وا رۆژی یەکشەممە وه‌فدی هه‌رێم دەچێتەوە بەغدا.\nئاوێنه: ئەمڕۆ هەینی، لیژنەی دارایی ئەنجومەنی نوێنەرانی عێراق رایگەیاند، هەفتەی داهاتو پرۆژەیاسای بودجە دەخرێتە دەنگدانەوە. ئاماژه بۆ ئه‌وه‌ش ده‌كات كه پرۆژەکە رەوانەی سەرۆکایەتی ئەنجومەنی نوێنەران کراوە.\nلای خۆیه‌وه فارس عیسا، سەرۆکی نوێنەرایەتیی حکومەتی هەرێمی کوردستان لەبەغدا رایگەیاندووه، بڕیارە رۆژێک پێش ئەوەی پرۆژەیاسای بودجەی گشتی 2021ی عێراق بخرێتە بەرنامەی کاری دانیشتنی پەرلەمان بۆئەوەی دەنگی لەسەر بدرێت، وه‌فدی هەرێمی کوردستان بچنەوە بەغدا، "واتە ئەگەر وەک ئەوەی باسدەکرێت دوشەممە بخرێتە بەرنامەی کار، رۆژی یەکشەممە وه‌فه‌ده‌كه دەچێتەوە بەغدا".\nوتیشی، "تاوەکو ئێستا تەنیا بەشێک لەپەرلەمانتارانی فراکسیۆنە شیعەکان هەوڵدەدەن پرۆژەیاساکە لەرۆژی دوشەممە بخرێتە دەنگدان، ئەوەش بۆئەوەی لەگەڵ پرۆژەیاسای دادگەی فیدراڵی تێیپەڕێنن‌و سازش بکرێت".\nفارس عیسا راشیگه‌یاندووه، "ئێمە لەگەڵ حکومەتی فیدراڵی رێککەوتوین‌و رێککەوتنەکەش بووەتە دەقێکی فەرمی لەنێو پرۆژەیاساکەدا، تاوەکو ئێستاش هیچ جێگرەوەیەکی ئەو رێککەوتنە بۆ ئێمە نەهاتووە".\nلیژنەی دارایی ئەنجومەنی نوێنەرانی عێراق راشیگەیاندووه، خاڵی ناکۆکی لەبودجەی 2021دا پشکی هەرێمی کوردستانەو چەند بیرۆکەیەك خراونەتەڕو بۆ چارەسەرکردنی ئەو بابەتە.\nبه‌ڵام نوێنەری حکومەتی هەرێمی کوردستان ده‌ڵێت، ئەوانەی لەبەشە بودجەی هەرێمی کوردستان ناڕازین، هەموو فراکسیۆنەکان نین، بەڵکو چەند ئەندامێک لەناو ئەو فراکسیۆنانە کێشە دروستدەکەن، له‌و روه‌وه رایگه‌یاندووه، "لەسەر ئاستی فراکسیۆن هەڵوێستی سەدرییەکان باشە، هەروەها هەڵوێستی رەوتی حیکمە بەم دواییانە زۆر باش بووە، ئەو ئەندامانەشیان کە ناڕەزایی دەردەبڕن، تەنیا بۆ بانگەشەی هەڵبژاردنە، چونکە دروستکردنی کێشە بۆ هەرێمی کوردستان بەلای ئەوانەوە باشترین بانگەشەیە".


خوێنه‌رێك: دڵی مامۆستا\nئامانج لە بون بە مامۆستا تەنها وانە وتنەوە و پێدانی زانیاری نیە،کە ئەمە واتە دانانی چەند پارچەیەکی زیاتر بۆ ناو سندوقەکە، بەڵکو کاری مامۆستا بە یەکەوەنانی ئەو پارچانەیە بۆ دروستکردنی شاکارێکی هونەری.\nئەو پڕۆسەیەش زۆر هێدی و لە سەرەخۆیە. هەندێ لە قوتابیەکان لە چاو ئەوانی تر پێویستی زیاتریان بە یارمەتیە. هەر قوتابیەکیش بە شێوەیەکی جیا کارێکە بە شێوە و ڕەنگی جیاواز.\nیەکەم کاری مامۆستا دروستکردنی پۆلێکە، شوێنێک کە قوتابی تێیدا هەست بکات سەلامەتە، شوێنێک کە هەرگیز هەست بەوە نەکات هەڕەشەی لێکراوە یاخود ترسی لە هەوڵدان هەبێت تێیدا، وە یاسای هەمیشەیش شەفەقەت و مەرحەمەتە.\nمامۆستا، قوتابیەکەی دەناسێت، دەزانێت ئەوکاتەی کە هەست بە ئاسایش دەکات لەناخەوە و ئەوکاتەی کە خۆشەویستە و بەهادارە، دەتوانێ زیاتر و زیاتر تێبگات و وەربگرێ، متمانەی بەخۆی هەبێ و شانازی بەخۆیەوە بکات مامۆستا خۆی نمونەی مرۆڤی بەرزە و کردەوەی چاک و ڕێزگرتنی ئەوانی تر دەڵێتەوە ئەو فێرمان دەکات چۆن جەخت لە سەر هێز بکەینەوە نەک لاوازی هەروەها چۆن هانی یەکدی بدەین و هاندەری یەکتر بین\nمامۆستا ئەوەندە ئازادی بە قوتابی دەبەخشێ کە پێویستی پێیەتی ، بۆ ئەوەی قوتابی بە خۆی هەڵبژاردنەکان ئەنجام دا و بە خۆی بڕیاربدات، هەر بۆیە قوتابی وا فێردەبێت کە زیاتر هەست بە بەرپرسیاریەتی بکات و بتوانێ بە تەنیا هەڵ بکات و بە تەنیا کاری خۆی ئەنجام بدات، قوتابی وا فێربێت کە بە هێز بێت و بە خۆی بۆخۆی بیربکاتەوە ئەو تەلیسمەش کە لەناو سندوقەکەوە خەریکە شێوەدەگرێت ڕوویەکی گەش و ئەرێنی هەیە\nPosted by Pashew Majeed at 11:55:00 am


کازمی چۆن بە بەردێک دوو چۆلەکەی کوشت؟ – Politic Press\nکازمی چۆن بە بەردێک دوو چۆلەکەی کوشت؟\nکۆبوونەوە باڵاکەی ماڵی حەیدەر عەبادی کە لەنێوان سەرکردایەتی گروپە چەکدارەکانی سەربە ئێران و مستەفا کازمی ئەنجامدرا، مشتومڕێکی زۆری بەدوای خۆیدا هێنا، بەتایبەت کە لە ئێستادا هەلێکی زۆر لەبەردەم کازمیدایە بۆ ئەوەی جارێکی دیکە ببێتەوە بە سەرۆک وەزیران.\nحەیدەر عەبادی، سەرۆک وەزیرانی پێشووی عێراق لە ماڵەکەی خۆیپێشوازی سەرکردایەتی چوارچێوەی هەماهەنگی و بەرهەم ساڵح سەرۆک کۆماری عێراق و مستەفا کازمی سەرۆک وەزیرانی عێراق و ، سەرۆکی ئەنجومەنی باڵای دادوەری عێراقی کرد و لەسەر دۆسیەی هەوڵی تیرۆرکردنی کازمی کۆبوونەوەیەکیان ئەنجامدا.\nئەو کۆبوونەوەیە دوای چەند سەعاتێکی کەم لە سەردانەکەی ئیسماعیل قائانی، فەرماندەی فەیلەقی قودسی سوپای پاسدارانی ئێران دێت بۆ عێراق، کە لەمیانەی سەردانەکەیدا چاوی بە سەرکردایەتی گروپە چەکدارەکان و سەرۆک وەزیرانی عێراقیش کەوت.\nبەپێی قسەی چەند سەرچاوەیەکی سیاسی، ئەو کۆبوونەوەیەی کە لەماڵی عەبادی کراوە، قەیس خەزعەلی ئەمینداری گشتی عەسائیبی ئەهلی حەق و ئەبوحسێن حەمیداوی ئەمینداری گشتی کەتائیبی حزبوڵـڵاش تیایدا بەشداربوون، لەکاتێکدا عەسائیبی ئەهلی حەق و کەتائیبی حزبوڵڵاش تۆمەتبارن بەوەی لە هەوڵی تیرۆرکردنی کازمی تێوەگلاون.\nئەمەش دوابەدوای ئەوە دێت کە بەرەبەیانی رۆژی یەکشەممە ٧ی ئەم مانگە، لەڕێی سێ درۆنەوە ماڵەکەی مستەفا کازمی لە ناوچەی سەوز کرایەئامانج، و لە ئەنجامدا چەند پاسەوانێکی بریندار بوون، بەڵام زیانی گیانی نەبوو.\nکردنەئامانجی کازمی دوای ئەوەهات، رۆژی هەینی ئەو لایەنانەی کەلە هەڵبژاردن دەنگی پیویستیان نەهێناوە خۆپیشاندانیان ئەنجامدا و گرژی کەوتە نێوان هێزە ئەمنییەکان و خۆپیشاندەران.\nچاودێران پێشبینی دەکەن کازمی کاریزمای خۆی هەیە و هەوڵ دەدات بەپێی توانا سوود لەو دۆخە و لەو رووداوە ببینێت تا ببێتەوە بە سەرۆکی حکومەتی عێراق بۆ جاری دووەم، دەشڵێن: کازمی ئامادەیە چاوپۆشی لەو لایەنانە بکات کە لە هێرشەکەوە تێوەگلاون، بەڵام لەبەرامبەردا مەرجە پشتیوانی کازمی بکەن بۆ وەرگرتنەوەی دەسەڵات.\nپێش کردنەئامانجی کازمی، وەرگرتنەوەی پۆستی سەرۆکی حکومەت تاڕادەیەک ئەستەم بوو، چونکە لەلایەن چوارچێوەی هەماهەنگی شیعە کە بەشێکی زۆر لە گروپە چەکدارییەکان و دەوڵەتی یاسا بە سەرۆکایەتی نوری مالکی ، کازمی پەسەندکراو نەبوو، بەڵام ئێستا دۆخەکە جیاوازە و کازمی زیاتر لە کارتێکی فشاری بەدەستەوەیە.\nلەدوای کۆبوونەوەکەی ماڵی عەبادی، چوارچێوەی هەماهەنگی بەیاننامەیەکی بڵاوکردەوە تیایدا داوای هێورکردنەوەی دۆخەکە و کەمکردنەوەی ناکۆکییەکانی کرد و داوای کرد چارەسەری یاسایی بدۆزرێتەوە بۆ قەیرانی ئەنجامەکانی هەڵبژاردن و هەوڵ بدرێت بۆ ئاشکراکردنی ئەنجامدەرانی پشت هەوڵی شکستخواردووی تیرۆرکردنی کازمی.\nسەرچاوەیەکی ئاگاداری ناو کۆبوونەوەکەی ماڵی عەبادی ئاشکرای کرد، کازمی باسی لەوەکردووە، گرنگە لێپێچینەوە لە ئەهلی حەق و حزبوڵڵا بکرێت کە گومانی ئەوەیان لێدەکرێت لە هێرشەکەوە تێوەگلابن.\nبەڵام ئەو دوو هێزە وتوویانە: هێرشەکە بە پاڵنەری کەسیی ئەنجامدراوە و دەبێت راستەوخۆ کەسایەتییەکان سزابدرێن، نەک ئەو هێزانەی کاریان بۆ دەکەن.\nئامانج لە سەردانەکەی قائانیش بەگوێرەی قسەی چاودێران ئەوە بووە، هۆشداری بداتە میلیشیاکان کە یەکڕیزی خۆیان بپارێزن و دواتریش چووەتەلای کازمی تا وای لێبکات قایل ببێت بە هێورکردنەوەی پەیوەندییەکانی لەگەڵ میلیشیاکان و ناوی ئێران نەهێنرێت لەو هەوڵەدا.\nجێی باسە هیچ کام لە نوێنەر و ئەندامانی رەوتی سەدر لە کۆبوونەوەکەی ماڵی عەبادی ئامادە نەبوون، هاوکات رێککەوتن لەسەر ئەوەش کراوە کە کۆبوونەوەیەکی دیکە بکەن بۆ چارەسەرکردنی قەیرانەکانی هەڵبژاردنی عێراق و تا ئێستاش نازانرێت ئایا ئەمجارە سەدر بەشداری دەکات یاخود نا.\nحكومەتەكەی كازمی موچەی سێ مانگ ئامادە دەكات\nسێ چەکداری داعش لە موسڵ کوژران


یەکێتی: گەنجانی کورد لە کەرکووک زۆر توڕەن و ئێمە پێشمان لێگرتوون\nپەرلەمانتاری فراکسیۆنی یەکێتی لە پەرلەمانی عێراق دەڵێت، "گەنجانی کورد لەکەرکووک زۆر تووڕەن، بەڵام یەکێتی داوای لێکردوون دان بەخۆیاندا بگرن، ئەگەر بەرپرسانی بەغدا سووربن لەسەر ئەو پشتگوێخستنە ئەوا کێشەی گەورە دروستدەبێت".\nمحەممەد عوسمان، پەرلەمانتاری فراکسیۆنی یەکێتی لە پەرلەمانی عێراق لە گرتەیەکی ڤیدیۆییدا پەیامێک بۆ خەڵکی کوردستان و ھاووڵاتیانی کەرکووک و حەیدەر عەبادی دەنێرێت و دەڵێت "رۆژی چوارشەممە وەفدێکی باڵای سەربازیی عێراق ھاتووەتە کەرکووک و کۆبوونەوەیەکیان لەبارەی دۆخی کەرکووک کردووە، نوێنەری پێکھاتەیەکی کەرکووکیان بەشدارپێکردووە، بەبێ ئەوەی ئێمە بەشداربین، بۆیە ئێمە ئەو کۆبوونەوەیە رەتدەکەینەوە".\nئەو پەرلەمانتارە دەڵێت "ئەگەر پێکھاتەیەک لە پێکھاتەکانی کەرکووک بیەوێت بڕیار لەسەر کەرکووک بدات ئەوە ھەڵەیە، بۆ باشترکردنی دۆخی کەرکووک دەبێت سەرجەم پێکھاتەکان بەشداربن".\nئەو پەرلەمانتارە لە درێژەی قسەکانیدا سەبارەت بە گەنجانی کەرکووک دەڵێت "گەنجانی کورد لە کەرکووک زۆر توڕەن، بەڵام ئەوە یەکێتی نیشتمانی کوردستان و ئێمەش وەک نوێنەرانی کەرکووک لە پەرلەمانی عێراق پێشمان لەو خەڵکە گرتووە و پێمان گوتوون دەبێت دان بەخۆتاندا بگرن بۆئەوەی ژیان لەو ناوچەیە تێکنەچێت، بەڵام بەداخەوە ئەوانەی لە بەغدا کار دەکەن تێگەیشتنیان بۆ ئەم دۆخەی کەرکووک نییە".\nئەو پەرلەمانتارە داوا لە حەیدەر عەبادی، سەرۆکوەزیرانی عێراق دەکات کە کار بە ماددەی ١٤٠ بکات و ئەو ناوەڕۆکە جێبەجێ بکات و دەسەڵاتی ئەو ناوچانە لەنێوان پێکھاتەکاندا دابەش بکات و دەشڵێت "ئەگەر ھاتوو دەستوور جێبەجێ نەکرا ئێمە پێمانوایە کێشە بۆ ھەموولایەکمان دروست دەبێت".\nلە کۆتایی قسەکانیدا دەڵێت "ھیوادارین عەبادی لەو پەیامە تێبگات و کار بۆ جێبەجێکردنی دەستوور بکرێت، بەڵام ئەوەی ئێستا دەگوزەرێت خەڵکیش قبوڵی ناکات".\n12 مانگ پێشتر - Nov 9 2017 2:12AM


ANF | تاژێ:خۆکوشتن چارەسەرنییە، بۆهەر گرفتێک چارەسەرهەیە\nتەڤگەری ئازادی ژنانی ئێزدی( تاژێ) دەربارەی ڕووداوەکانی خۆکوژی ژنانی ئێزدی لە کەمپەکانی باشووری کوردستان ڕاگەیەنراوێکی بڵاوکردەوە.\nشه‌ممه, 9 Jan 2021, 14:00\nتەڤگەری ئازادی ژنانی ئێزدی لە ڕاگەیەنراوەکەیدا دەستنیشانکرد کە خۆکوژی چارەسەر نییە و وتی: " کۆمەڵگە چاوی لە ئێمەیە کە ببینە پێشەنگ و بۆئەوان تێکۆشان بکەین. هەروەها ببێتە ولامێک بۆ فەرمان کە جارێکی ترکچ و ژنانی گەنجی ئێزدی نەبنە قوربانی."\nلە راگەیەنراوەکەی تاژێ هاتوو،" لە نێو کۆمەڵگەی ئێمەی ئێزدی لەم ماوەدا ڕووداوی خۆکوشتن زۆربووە، بە تایبەتی لە کەمپەکانی باشووری کوردستان و هەروەها کاتێک کچ و ژنانی ئێزدی ناچاردەمێنن ڕووبکەنە خۆکووژی.\n' خۆکوژیی چارەسەرنییە'\nوەک تەڤگەری ژنانی ئێزدی بە بیستنی ئەوهەواڵانە دڵگران دەبین و دەڵێین کە خۆکوشتن چارەسەر نییە. بە جێگەی خۆکوشتن دەبێت ئێمە بیرلە بنەماڵەی خۆمان و کۆمەڵگەی خۆمان و بەتایبەتی کچ و دایکی ئێمە کە ئیستاکە لە دەستی داعشدان وچارەنووسیان دیارنییە بکەینەوە و بۆ ئەوان تێکۆشان بکەین. لە بەرئەوەی کە لە فەرمانەکەی ٢٠١٤ ژنانی ئێزدی بوون کە رووبە ڕووی زەحمەتی، خۆکوشتن، فڕۆشتن ، سووتاندن و ئەشکەنجەی قوورس بوونەوە، بەتایبەتی ژنانی گەنجی ئێزدی رووبەڕووی ئەم مەینەتیانە بوونەوە.\n' چاوی کۆمەڵگە لە سەرئێمەیە کە پێشەنگایەتی و تۆڵەی کۆمەڵگەکەمان بکەینەوە'\nیەکێک کە ئەمڕۆ تۆڵەی ئەوان بکاتەوە وببێتە وڵام بۆ ئەو پیلانانەی کە لە سەرکۆمەڵگەی ئێزدی بەڕێوەدەجێت، ژنانی ئێزدییە. لە بەرئەوە بارێکی قوورس بە سەرشانی ژنانی ئێزدیەوەیە. کۆمەڵگەی ئێزدی چاوی لە ئێمەیە کە ببینە پێشەنگی تێکۆشان. هەروەها ببینە وڵامێک بۆ فەرمان کە جارێکی تر کچ و ژنانی ئێزدی نەبنە قووربانی. نابێت تووڕەیی ئێمە ببێتە هۆی خۆکوشتنمان، دەبێت ببێتە وزەیەک بۆ تۆڵە کردنەوە لەهێزە داگیرکەرەکان و بکوژەکانی کۆمەڵگەی ئێزدی کە جارێکی تر فەرمان لە سەر کۆمەڵگەی ئێزدی بەرێوە نەچێت.\n' بگەرێنەوە سەر خاکی خۆتان، خەبات بکەن'\nئیستاکە شەرێکی تایبەت لە سەرکۆمەڵگەی ئێزدی بەرێوە دەچێت و لەم شەڕەدا بەتایبەتی ژنانی وکچانی ئێزدی دەکرێنە ئامانج. بە شێوازێکی زۆر تۆڕەکۆمەڵایەتییەکان، بۆ کچان وژنانی ئێزدی دەبێتە گرفت بە جۆرێک کە ناتوانن خۆیان دەربازبکەن. هەروەها لە کەمپەکانی باشووری کوردستان ڕووداوی خۆکوژیی زۆر بووە و ژنان لەناو ئەو کەمپانەدا خۆکوژی وەک چارەسەردەبینن. داوای ئێمە ئەوەیە کە ئەوان دەتوانن بێنە سەرخاک و واری خۆیان لەوی خەباتی ژنانی ئێزدی ئەنجام بدەن. دەبێت ئێمە بەردەوام رێگەی چارەسەری بدۆزینەوە، نابێت بۆهەر گرفتێک ڕوو بهێنرێتە خۆکوژیی. لە هەرکێشەیەکدا لە رێگەی گفتۆگو، دانووستاندن ولە یەک تێگەییشتن دەتوانین لە رووی دەرونیەوە خۆکوشتن دەرباز بکەین.\n'درگای تاژێ بەڕووی هەموو ژنان و کچانی گەنجی ئێزدی کراوەیە'\nدوای فەرمان لەلایەن ژنانی ئێزدییەوە گەلیک چالاکی ئەنجامدراوە. یەکێک لە ئامانجەکانی دامەزراندی تەڤگەری ئازادی ژنانی ئێزدی بەڕێکخستنکردنی ژنانی ئیزدییە. هەروەها وڵام دانەوەی هەموو گرفتەکانی کۆمەڵگە و کچ و ژنانی گەنجی ئێزدییە. هەر ژن یان کچێکی ئێزدی کێشەی بۆ درووست ببێت، بیهەوێت نیقاش بکات و ڕێگەی چارەسەری وەربگرێت دەتوانێت سەردانی تەڤگەری ئازادی ژنانی ئێزدی بکات. مەجلسی تاژێ لە هەموو گوند و شارۆچکەکانی شەنگال و دەرووبەری وڵات خۆیان بەڕێکخستن کردووە.\nهەرکچ و ژنێک دەیەوێت سەردانی تاژێ بکات، بۆ گفتوگۆ ئامادەین. ئێمە هەموو دەرفەتەکانی خۆمان بۆ چارەسەری کیشەی ژنان دەخەینەگەڕ. ئێمە بنەماڵەی دووهەمینین. بێ ترس و بێ دوودڵی، بێ ئەوەی سەیری پاشەوە بکەن دەتوانن بێن. لەم ژیانەدا هیوا هیچکات نامرێ و تاژێ لە سەر بنگەی ئەوەی کە ببێتە وڵام بۆ ژنان دامەزراوە. ڕێبەر ئاپۆ بۆ ژنان دەرفەت و ڕێگەی چارەسەری ئافڕاندووە، لە ئەم سەردەمەدا بە هزری سەرۆک ئاپۆ ئێمە هیچکات ناچار بە خۆکووژی نابین."


وته‌بێژی فه‌رمی بزوتنه‌وه‌ی گۆڕان له‌باره‌ی ناڕه‌زایه‌تی ژماره‌یه‌ك له هه‌ڵسوڕاوانی بزوتنه‌وه‌كه‌ی رایگه‌یاند، ئەرکی خانەو ئۆرگانەکانی گۆڕانە گوێ لە رەخنەو سەرنج و دیدگای جیاوازی هەڵسوڕاوان بگرێت، ده‌شڵێت: هەنگاوی دروست و ئسوڵی لە پێناو بەهێزکردن و هەستانەوەی گۆڕان دەرگاکردنەوەیە بەروی دیالۆگێکی ناوخۆیی بەرهەمدار و بێمەرج.\nعه‌دنان عوسمان، وته‌بێژی فه‌رمی بزوتنه‌وه‌ی گۆڕان له هه‌ژماری تایبه‌تی خۆی له تۆڕی كۆمه‌ڵایه‌تی فه‌یسبوك بڵاویكردۆته‌وه، رۆژی پێنجشه‌ممه "کۆمەڵێک هەڵسوڕاوی زەحمەتکێشی دڵسۆز ویستیان سەردانی گۆڕی کاک نەوشیروان بکەن و لەوێوە پەیامێک ئاراستەی خانەی راپەڕاندن بکەن، بەداخەوە بەدەر لە ویستی ئێمە رێگەیان پێنەدرابوو ویستەکەیان جێبەجێ بکرێت.\nعه‌دنان عوسمان جه‌ختله‌وه‌ده‌كاته‌وه، ئەرکی خانەو ئۆرگانەکانی گۆڕانە گوێ لە رەخنەو سەرنج و دیدگای جیاوازی هەڵسوڕاوان بگرێت. ده‌شڵێت: هەنگاوی دروست و ئسوڵی لە پێناو بەهێزکردن و هەستانەوەی گۆڕان دەرگاکردنەوەیە بەروی دیالۆگێکی ناوخۆیی بەرهەمدار و بێمەرج.\nئاماژه‌ی به‌وه‌شكردووه، بەو هیوایەی گۆڕان و رابەرایەتیەکەی، دەست بگرێت بەو نەریتە نەوشیروانیە قوڵەی رێزگرتن لە جیاوازیەکان، دەرگا دانەخستن بەروی بۆچون و ئیجتیهادی تر.\nجێی باسه رۆژی پێنجشه‌ممه 14/1/2021 له‌كۆنگره‌یه‌كی رۆژنامه‌وانیدا، نوێنه‌ری هه‌ڵسوڕاوانی ناڕازی گۆڕان رایگه‌یاند، بزوتنه‌وه‌ی گۆڕان له‌سه‌ر رێبازی نه‌وشیروان مسته‌فا و ئه‌و بنه‌مایانه‌ی، كه بزوتنه‌وه‌كه‌ی له‌سه‌ر دروستبو لایداوه و به رێچه‌ك و ئاقارێكی جیاوادا ده‌ڕوات، وتیشی: به‌هۆی خراپی ئه‌دای ئێستای گۆڕانه‌وه، پێویسته به‌رپرسانی بزوتنه‌وه‌كه ده‌ستله‌كاربكێشنه‌وه و بزوتنه‌وه‌كه‌ش راده‌ستی لیژنه‌یه‌كی كاتی بكرێت تاوه‌كو هه‌ڵبژاردن بۆ رێكخه‌ر و سه‌ركردایه‌تیه‌كی نوێ ده‌كرێت.


ئاكارە ھەڵەكانی ڕێی بانگەواز (کێبڕکێ لەسەر دونیا )(32)\n● کێبڕکێ لەسەر دونیا ●\nیەکێکی دیکە لەو ئاکارە ھەڵانەی ڕێی بانگەواز بریتیە لەوەی کە ھەندێک لە بانگخوازان دونیا دەکەن کایەیەک بۆ کێبڕکێ کردن لە نێوان خۆیاندا, پەیوەندییەکانیان ئەگۆڕێت بۆ ھاوبەشییەک کە تێیدا بە سامانەکانیان وەبەرھێنان دەکەن, لەم بارەشدا لایەنی جودای ململانێکار پەیدا دەبن, ئەگەر ئەم پڕۆژانە گەرچی تاکەکەسیش بوونایە بەڵام بخرایەتە خزمەتی بەرژەوەندی بانگەوازەوە ئەوا قبوڵ کراوبوون, بەڵام کاتێک بووە ھۆی ئەوەی کە بانگخواز تەواو ئاوڕ بۆ دونیای بداتەوە و بانگەواز پشت گوێ بخات ئەوا قبوڵ کراو نابێت و ڕەت دەکرێتەوە لەلایەن بانگەواز و بانگەواز کارانی ڕاستەقینەوە.\nبەسە بۆ بانگخوازان کە لەم فەرمایشتەی پەروەردگاریان ڕابمێنن کاتێک بە پێغەمبەرەکەی فەرمووە ﷺ :( ۆڵا تَمُدَّنَّ عَیْنَیْکَ إِڵی مَا مَتَّعْنَا بِەِ ڕَزْۆاجًا مِنْەُمْ زَەْرَەَ الْحَێاەِ الدُّنْێا لِنَفْتِنَەُمْ فِیەِ ۆڕزْقُ رَبِّکَ خَیْرٌ ۆڕَبْقَی) گە/١٣١.\nپێشەوا ابن کپیر ڕەحمەتی خوای لێبێت فەرموویەتی دەربارەی ئەم فەرمایشتە پیرۆزە:\nخوای مەزن بە پێغەمبەرەکەی دەڵێت ﷺ مەڕوانە بۆ ئەو کەسانەی کە خۆش گوزەران, وە ئەوانەی لە ناز و نیعمەتتدا ئەژین چونکە دونیا گوڵێکە ئەژاکێت, نیعمەتێکە بەردەوام نابێت بەڵکو پێی تاقی ئەکرێنەوە, کەمێک لە بەندەکان ھەن کە سوپاس گوزارن.\nوە پێغەمبەری خوا ﷺ فەرموویەتی: ( فَڕَبْشِرُوا ۆڕَمِّلُوا مَا ێسُرُّکُمْ فَۆاللَّەِ مَا الْفَقْرَ ڕَخْشَی عَڵیْکُمْ ۆڵکِنِّی ڕَخْشَی عَڵیْکُمْ ڕَنْ تُبْسَگَ الدُّنْێا عَڵیْکُمْ کَمَا بُسِگَتْ عَڵی مَنْ کَانَ قَبْڵکُمْ فَتَنَافَسُوەَا کَمَا تَنَافَسُوەَا ۆتُەْلِکَکُمْ کَمَا ڕَەْڵکَتْەُمْ )\nلە ڕووکارەکانی کێبڕکێ کردن لەسەر دونیا ئەوەیە کە بانگخواز خواستی زیاد دەستکەوتنی ھەبێت, لە ھەوڵی باشترکردنی پێگەی کۆمەڵایەتی بێت بۆ ئەوەی زۆرترین پشکی لە خۆش گوزەرانی بەربکەوێت, ئەم کارە ئەگەر ڕێگەپێدراویش بێت زۆرجار بەدی ھێنانی پشتگوێ خستنی شتی تری بەدواوەیە, بۆ نموونە خۆی بە زیاتر لە کارێکەوە ئەبەستێتەوە و کاتێکی زۆری لێئەبات کە توانای نامێنێت لەگەڵ منداڵەکانیشی بێت, وە ڕەچاوی داخوازی و پێویستیەکانیشیان بکات, ئەمەش کاریگەرییەکی ڕاستەوخۆ ئەکاتە سەر پەروەردە و پێگەشتنیان.\nلەو مافانەش کە لەم نێوەندەدا بەفیڕۆ ئەچێت بریتیە لە مافە گشتییەکانی بانگەواز و کەم و کورتی کردن لە ڕاپەڕاندنی ئەرکەکانی, ئەوەی مایەی سەرسوڕمانە ئەم خۆ سەرقاڵ کردنە زۆرە بۆ شتە سەرەکیەکانیش نین, بەڵکو بۆ شتی جوانکارین کە ئەکرێت دەستیان لێ ھەڵبگیرێت, ئەم کەسایەتیە ئوتومبێلی جوان و نێوماڵی ڕازاوەی ئەوێت وەک لاسایی کردنەوەیەک بۆ ئەو ژینگەیەی دەورەپشتی, بەڵام خوای مەزن پێی فەرمووین:\n( ۆڵا تَتَمَنَّوْا مَا فَچَّڵ اللَّەُ بِەِ بَعْچَکُمْ عَڵی بَعْچٍ لِلرِّجَالِ نَێِیبٌ مِمَّا اکْتَسَبُوا ۆلِلنِّسَاءِ نَێِیبٌ مِمَّا اکْتَسَبْنَ ۆاسْڕَلُوا اللَّەَ مِنْ فَچْلِەِ إِنَّ اللَّەَ کَانَ بِکُلِّ شَیْءٍ عَلِیمًا )....سورە النساء / ایە ٣٢.\nسید قگب سەبارەت بەم ئایەتە فەرموویەتی:\nئەم دەقە گشتیە بۆ ئەوەی کە نەھی کراوە لە خۆزگە خواست بۆ ئەو فەزڵەی کە خوا داویەتی بە ھەندێک لە بڕواداران بەسەر ئەوانی تردا, ئیدی لە ھەر جۆرێک لە جۆرەکانی فەزڵ بێت, لە پیشە بێت یان لە پێگە, لە توانا بێت یان لە بەھرە, لە ماڵ و سامان, یاخود لە ھەر شتێک بێت لەوانەی پلەبەندییە لەم دونیایە, بەڵکو ئاڕاستەکردنی ڕووی داخوازییە بۆلای اللە, وە ڕاستەوخۆ داواکاری کردنە لە خۆی, لەبری ئەوەی ھەنسک و خۆزگە بۆ جیاوازیەکان ھەڵبکێشرێن, وە لەبری ئەو کاردانەوە سۆزدارییانەی وابەستەی ئەم خۆزگە خواستنەن لە حەسودی و ڕق, وە سنگ توندی و ھەست کردن بە وون بوون و بێبەش بوون, وە لاواز بوون لە ئاستی ئەم ھەستانەدا.\nوە شتانێک لەمەوە پەیدا دەبن وەک بردنی گومانی خراپ بە خوا, ھەست کردن بەوەی دادگەری نیە لە دابەش کردن, ئەمەش ئەو کارەساتایە کە ئاسوودەی دەروون ئەبات, وە دڵەڕاوکێ و نائارامی بەجێ دەھێلێت, وە ووزە لە ویژدانێکی پیس بوودا بەفیڕۆ دەدات, وە لە ئاڕاستەی پیسدا بە ھەمان شێوە, لە کاتێکدا کە ڕووکردنە خوا بە ڕاستەوخۆیی, بریتیە لە دەستپێکی نیعمەت و بەخشین, لای ئەو زاتەی کە ھیچی لێ کەم نابێت بەوەی کە بەخشیویەتی, وە ھەرچەند داواکاران زۆربن بەر دەروازەکانی ئەو قەرەباڵخ نابن, لە پاشیدا ئاسوودەیی و چاوەڕوانی کردنی فەزڵ دێتە ئاراوە, وە سەرچاوەی ئەرێنی بوونە, لەبری کۆشش کردن لە پێناو سووتان و لاواز بوون و لادان.


عیراق بەنیازە لە بەسرەوە خۆی بگەیەنێتە جامی جیهانی قەتەر\nدوا چەند هەفتەیەك لە چاوەڕوانی یەكێتی تۆپی پێی نێودەوڵەتی (فیفا) بڕیاریدا، كە عیراق دەتوانێت یاری پاڵاوتنەكانی جامی جیهانی 2022 لە شاری بەسرە ئەنجام بدات.\nلەو بارەیەوە یەكێتی تۆپی پێی عیراق رایگەیاند، دوای ئەوەی رەزامەندی درا عیراق دەتوانێت یاریەكانی خۆی بۆ پاڵاوتنەكانی جامی جیهانی تەنها لە شاری هەولێر ئەنجام بدات، ئەم بڕیارە دەنگی زۆری بەدوای خۆیدا هێنا لەناو شەقامی وەزرشی عیراقدا، دوای دوبارە داوای عیراق بۆ یاریكردن لەناو یاریگاكانی بەسرەو كەربەلا، دواجار فیفا بە داواكری عێراق رازی بوو كە دەتوانێت یاریەكانی خۆی لە شاری بەسرەش ئەنجام بدات كە نزیكەی 65 هەزار هاندەر لەخۆ دەگرێت.\nیاریەكانی هەڵبژاردەی عیراق لەشاری بەسرە تایبەتمەندی خۆی هەیەو جەماوەرێكی زۆر ئامادەی یارییەكان دەبن تەنانەت بۆ یاریە دۆستانەكانیش، كە ئەمەش دەرفەتێكی باش دەبێت كە عیراق نزیك بكاتەوە لەسەركەوتن بۆ دوا یاریەكانی ئەو پاڵەوانێتیە جیهانیە.\nجێی وەبیر ساڵی رابردو فیفا پارێز بەندی لەسەر یاریگاكانی عیراق هەڵگرت، ئەوەش دوای چەندین سەردانی لیژنەكانی بۆ عیراق، و لەماوەی چەند هەفتەی رابردوشدا یەكێتی تۆپی پێی رۆژئاوای ئاسیا بە بەشداری نۆ هەڵبژاردە لە هەردو شاری هەولێرو كەربەلا یاریەكانی بەسەركەوتوویی كۆتایی هات و لەروی ئیدارییەوە زۆر دەستخۆشی لێكرا.\nبڕیارە گەڕی دوەمی یاریەكانی پاڵاوتنی جامی جیهانی 2022 مانگی داهاتوو یاریەكانی دەسپێبكات و عیراق لە كۆمەڵەی سـێهەم لەگەڵ هەریەكە لە هەڵبژاردەكانی ئیران، بەحرەین، هۆنكۆنگ و كەمبۆدیا یاری دەكات.


Pippi to Batman in North Kurdistan - KOMAK\nپڕۆژه‌ی «کتێبخانه‌ی گوندان» بۆ «باتمان» له باکووری کوردستان\nتورکیا هه‌ڕه‌شه‌ی سووتاندنی «پیپی گۆره‌ویدرێژ» ده‌کات\nگومرگی فڕۆکه‌خانه‌ی ئه‌تاتورک له ئه‌سته‌نبوڵ هه‌ڕه‌شه‌ی سوتاندن و فه‌وتاندنی زیاتر له یه‌ک هه‌زار کتێبی منداڵانی کوردی ده‌کات. ئه‌م کتێبانه له زمانی سوێدییه‌وه ته‌رجه‌مه‌ی کوردی کراون.\nده‌زگه‌کانی تورکیا ده‌ترسن له‌وه‌ی کتێبه‌کان بیر و بۆچوونی نابه‌جێی به‌رانبه‌ر ده‌وڵه‌تی تورکیا یان مسته‌فا که‌مال ئه‌تاتورکی تێدا بێت. ئه‌م کتێبه‌کان به‌شێکن له پرۆژه‌یه‌کی ڕێخکراوی «کۆمه‌ک» بۆ پێنج کتێبخانه‌ی کوردی له ده‌ڤه‌ره‌ی «باتمان» ی باکووری کوردستان. کتێبه‌کان کتێبی کلاسیکی منداڵانن له سوێد، بۆ نموونه «پیپی گۆره‌ویدرێژ» و «ئه‌لفۆنس ئۆبێری». پڕۆژه‌ی ئه‌م کتێبخانانه‌ی کۆمه‌ک به یارمه‌تیی «سه‌نته‌ری نێوده‌وڵه‌تی ئولوف پالمێ» به‌ڕێوه ده‌چێت.\nنزیکه‌ی دوو هه‌فته له‌مه‌وبه‌ر کتێبه‌کان له ئه‌سته‌نبوڵ ده‌ستی به‌سه‌ردا گیرا، گومرگ ده‌یه‌وێت دڵنیا بێت له‌وه‌ی کتێبه‌کان هیچ سووکایه‌تیه‌کی به‌رانبه‌ر که‌مال ئه‌تاتورک و ده‌وڵه‌تی تورکیا تێدا نییه.\nده‌زگه‌کانی تورکیا داوا ده‌که‌ن خۆیان پێنج مامۆستای خۆیان دیاری بکه‌ن تا به‌سه‌ر هه‌موو ئه‌و کتێبانه بچێته‌وه و بگه‌ڕێن به دوای شیمانه‌ی سووکایه‌تی دژ به تورکیا. ئه‌م کاره‌ش دوو تا سێ مانگ ده‌خایه‌نێت و داوایان وایه «کۆمه‌ک» مه‌سره‌فی ئه‌م ئه‌رکه بکێشێت.\nهه‌ڵبه‌ت کۆمه‌ک ئه‌م داوایه‌ی تورکیا به ناڕه‌وا داده‌نێت و نایسه‌لمێنێت. ئێستاش گومرگ ده‌ڵێت گه‌ر کتێبه‌کان به زووترین کات نه‌برێنه‌وه سوێد، تورکیا، زه‌وتیان ده‌کات و ده‌یانفه‌وتێنێ. ده‌زگه‌کانی تورکیا لایان ئاشکرایه کێشه‌که له‌وه‌دایه کتێبه‌کان به زمانی کوردین.\nتورکیا وه‌ڵاتی نێوزه‌ده بۆ ئه‌ندامه‌تیی یه‌کێتیی ئه‌ورووپا. یه‌کێک له‌و مه‌رجانه‌ی له سه‌ر تورکیا دانراوه و ده‌یکاته شایه‌نی ئه‌م نێوزه‌دییه ڕێز گرتنه له مافه دێمۆکراتی و ئازاد، ئه‌م مافانه کوردیش ده‌گرنه‌وه. ئه‌م ڕه‌فتاره‌ی تورکیا پرسه هه‌م بۆ سوێد و هه‌م بۆ یه‌کێتیی ئه‌ورووپاش.\nهه‌فته‌ی پێشوو ئه‌م پرسه له په‌رله‌مانی سوێددا باسی لێکرا. «لێنا ئادێلسۆن» ی ئه‌ندامی په‌رله‌مان و ئه‌ندامی پارتی مۆدێرات پرسیاری له وه‌زیری فه‌رهه‌نگ «له‌یف پاگرۆتسکی» کرد، ئایا به‌رانبه‌ر ئه‌م کێشه هه‌ڵوێستی چییه.\nتا ئه‌و کاته ده‌زگه‌کانی تورکیا بڵاویان نه‌کردبۆوه که کتێبه‌کان ده‌فه‌وتێنن. پرسیار ئه‌وه‌یه ئایا وه‌زیری فه‌رهه‌نگی سوێد ئه‌م کێشه‌یه‌ی هه‌روا به سه‌ردا تێده‌په‌ڕێت.\n«پیپی» مافی په‌نابه‌ری له تورکیا، وه‌رناگرێت..\nجارێکی دیکه کتێبه کوردیه‌کانی کۆمه‌ک که له ساڵی 2006 دا ناردوونی بۆ باکووری کوردستان، ده‌بنه‌وه کێشه بۆ حکوومه‌تی تورکیا.\nئه‌م کتێبانه به‌شێکن له پڕۆژه‌یه‌کی «کۆمه‌ک» بۆ ناردنه‌وه‌ی کتێبی کوردیی منداڵان بۆ باکووری کوردستان. ئه‌م کتێبانه به‌رهه‌می نووسه‌رانی گه‌وره‌ی سوێدن و هه‌ر له سوێد ته‌رجه‌مه‌ی کوردی کراون. هه‌ر له‌به‌ر ئه‌وه‌ی ئه‌م کتێبانه به زمانی کوردین، حکوومه‌تی تورکیا ده‌ستی به‌سه‌ردا گرتوون و کێشه‌یه‌کی گه‌وره‌ی بۆ پڕۆژه‌که دروست کردوه.\nخاتوو Siv Holm ی په‌رله‌مانتاری سوێدی ڕۆژی 4/5/2007 له په‌رله‌ماندا ئه‌م باسه‌ی هورووژاند و پرسیاری ئاڕاسته‌ی وه‌زیری کاروباری ده‌ره‌وه‌ی سوێد کرد. وه‌زیر وه‌ڵامێکی دایه‌وه له ڕاستی دوور بوو. «کۆمه‌ک» لێی هاته وه‌ڵام. وه‌زیر پاشه‌کشه‌ی کرد و سازمانی به‌رپرس له‌و وه‌ڵامه نادروسته داوای لیبوردنیان کرد. مانگی 6 ی 2007 کتێبه کوردییه‌کان ئازاد کران و گه‌یشتنه ده‌ست منداڵانی باتمان له باکووری کوردستان.\nفه‌رموون له‌گه‌ڵ چه‌ند ورده‌کارییه‌کی ئه‌م داستانه، له‌م لینک و فایه‌لانه‌دا\n· په‌رله‌مانتار Lena Adelsohn Liljeroth ڕۆژی 2006-08-16 له په‌رله‌ماندا پرسیار ئاڕاسته‌ی وه‌زیری فێرکاری و فه‌رهه‌نگ -ی سوێد ده‌کات\n· وه‌ڵامی وه‌زیری کاروباری ده‌ره‌وه‌ی سوێد Jan Eliasson بۆ پرسیاره‌که‌ی په‌رله‌مانتار Lena Adelsohn Liljeroth - ڕۆژی 2006-08-30\n· «له‌وانه‌یه تورکیا کتێبه‌کانی پیپپی بفه‌وتێنێ!» - ڕۆژنامه‌ی Sydsvenskan ڕۆژی 2006-08-24\n· گوتاری ڕۆژنامه‌وانی کوردی سوێد «موسته‌فا جان» - ڕۆژنامه‌ی DN ی سوێد 2006-08-30\n· «تورکیا ڕێ له کتێبی منداڵان ده‌گرێ» - ڕۆژنامه‌ی - SvD 2006-08-16\n· «کتێبی سوێدی له گومرگی تورکیادا گیر ده‌بن!» – سه‌رچاوه SvB - 2006-10-26\n· په‌رله‌مانتار Siv Holm ڕۆژی 2007-05-04 له په‌رله‌ماندا پرسیار ئاڕاسته‌ی وه‌زیری کاروباری ده‌ره‌وه‌ی سوێد ده‌کات\n· وه‌ڵامی وه‌زیری کاروباری ده‌ره‌وه‌ی سوێد Carl Bildt بۆ پرسیاره‌که‌ی په‌رله‌مانتار Siv Holm - ڕۆژی 2007-05-09\n· سه‌رۆکی «کۆمه‌ک» وه‌ڵامه‌که‌ی وه‌زیری کاروباری ده‌ره‌وه‌ی سوێد ڕه‌ت ده‌کاته‌وه - SvB ڕۆژی 2007-05-10\n· سه‌رۆکی «کۆمه‌ک» وه‌ڵامه‌که‌ی وه‌زیری کاروباری ده‌ره‌وه‌ی سوێد ڕه‌ت ده‌کاته‌وه - svt ڕۆژی 2007-05-10\n· ڕوون کردنه‌وه‌ی وه‌زیری کاروباری ده‌ره‌وه‌ی سوێد ده‌رباره‌ی ئه‌و وه‌ڵامه نادروسته 2007-05-10\n· سازمانی Palmecenter داوای لێبوردن ده‌که‌ن – سه‌رچاوه SvB 2007-05-10\n· سه‌فیری سوێد له تورکیا Christer Asp ئه‌و به‌زمه ده‌خاته ئه‌ستۆی «کۆمه‌ک» - سه‌رچاوه svt 2007-06-11\n· «کتێبه‌کانی کۆمه‌ک ئازاد کران» - سه‌رچاوه SvB 2007-06-13\nساڵی 2008، پاش ئه‌وه‌ی «کۆمه‌ک» خه‌ڵاتی «کوردی ساڵ» له ستۆکهۆڵم وه‌رده‌گرێت:\n· په‌رله‌مانتار Göran Lindblad دێته گۆ دژ به «کۆمه‌ک» دێته گۆ 2008-05-13\n· خاتوو Gunilla Carlsson ڕۆژی 2008-05-22 وه‌ڵامی Göran Lindblad ده‌داته‌وه\n· گوتاری سیاسه‌تمه‌داری سوێدی Fredrik Malm بۆ به‌رپه‌رچدانه‌وه‌ی هێرشی دێپلۆماتێکی سوێدی دژ به کوردستان و دژ به «کۆمه‌ک» - سه‌رچاوه: ڕۆژنامه‌ی Expressen ی سوێدی 2008-09-02\nئه‌وجا ئاگاداریی له سه‌رۆکی «کۆمه‌ک» ـه‌وه:\n· ئاگاداری له سه‌رۆکی «کۆمه‌ک» ـه‌وه بۆ مێدیا ده‌رباره‌ی کتێبه‌کان – به‌رپه‌رچدانه‌وه باڵوێزخانه - 2007-05-12\n· ئاگاداری له سه‌رۆکی «کۆمه‌ک» ـه‌وه ده‌رباره‌ی ڕزگاربوونی کتێبه‌کان - 2007-06-13\n· سه‌رۆکی «کۆمه‌ک» ڕۆژی 2008-05-16 هێرشی Göran Lindblad وه‌ڵام ده‌داته‌وه


ئاژانسی ده نگو باسی کوردستان: مسعود بارزانی ٨ ملیار دۆلاری لە ناو بانکەکانی لئیماراته\nمسعود بارزانی ٨ ملیار دۆلاری لە ناو بانکەکانی لئیماراته\nبه پێی دواین زانیاری كه شیلان خانه‌قا به‌رپرس و نوینه‌رایه‌تی كاروباری بازرگانی حكومه‌تی هه‌ریم له ئیمارات، بنه‌ماله‌ی بارزانی به گوژمه‌ی 8 ملیار دۆلار وه‌به‌رهینانیان له پرۆژه‌ی جۆراو جۆر له ئیمارات هه‌یه سەرچاوەیەک بە دادگای خەڵکی وت کە شیلان خانەقا نزیکی بنەماڵەی بارزانیە و نوێنەری کارو باری بازرگانی ھەرێم و پارتیە ، سەرچاوەکە ئاماژەشی بەوەکرد کە شیلان لە سایەی ئەو پلە و پۆستەوە بە پارەو قوتی خەڵکی کوردستان بۆتە ملیۆنێر و کەسوکاروی خستۆتە نازو نیعمەتەوە , سەرچاوەکە ئاماژەشی بەوە کرد ھەموو ئاڵوگۆڕی پارەکان لە رێگەی بانکی کوردستانەوەیە کە تایبەتە بە بنەماڵەی بارزانی و نێچیرڤان بارزانی خاوەنداریەتی دەکات.\nله لایه‌ن ئاژانسی ده نگو باسی کوردستان ajansknews kl. ۱۱/۱۸/۱۳۹۴ ۱۰:۲۸:۰۰ قبل‌ازظهر


سنوور بـەزانـدن سـەرەخـۆریــە\nئەو شتانەی زەرەرو زیان بە مرۆڤ دەگەیەنن ھەرگیز چوونیەک نین ، ئاستی زەرەر و زیان و ترسناکیان زۆر جیاوازە . پێوەر بۆ زانین و ناسین و پەیپێبردن و دیاریکردنی شەڕو خراپەو زیانیان بە گەڕانەوە دەبێت بۆ سەرچاوەی ڕەوان و زوڵاڵی قورئانی بێخەوش ، کە خالقـی بەدیھێنراوان تیایدا ھەم ئەوانی ناساندووە وەھەم پارێزبەندی لەدژیان بەخشیوە ، تاکو ژیان بەردەوام بێت .\nبۆ جوان تێگەیشتن لەم حەقیقەتە پڕ لە حکمەتە ، گرنگە ئاوڕدانەوەیەکی زانستیانە بدەین لە زاراوەکانی ئەم دوو سـورەتـەی (الفلق) و (الناس)، تاوەکو دروست لەناسکی و وردی و نایابی و شیرینی فەرمایشتی خاوەنەکەمان تێبگەین و ، ئاسانتر بتوانین قووڵ ڕۆبچین بەمانای گەورەیی و شکۆداری خالق و مەزنی فرمانەکانی بۆ ئێمە وەک باوەڕداران .\nلەسورەتی (الفلق)دا یەکجار پەنا بۆبردن و پەنا پێگرتنی تیایە لەچەند شت ، کەچی لەسورەتی (الناس)دا سێ ھانا بۆبردن و پەناپێگرتن و خۆخستنە پاڵی تیایە لە یەک شت . چونکە بەدڵنیاییەوە ئەوەی لە سورەتی (الناس)دا باسی دەکات زۆر ترسناک و زیانبەخش ترە لەوەی لە سورەتی (الفلق)دا ھاتووە ، لە یەکەمیاندا کەسەکە دەڵێت پەنادەگرم بەو پەروەردگارەی کە بەرەبەیان پێش دەھێنێت : (قُلْ أَعُوذُ بِرَبِّ الْفَلَقِ) ، لەزەرەرو زیانی چەند شت کەوا ژیانی مرۆڤ بە ھۆیانەوە تووشی زیان دەبێت ، ئەوانیش بریتین لە : ( مِن شَرِّ مَا خَلَقَ وَمِن شَرِّ غَاسِقٍ إِذَا وَقَبَ وَمِن شَرِّ النَّفَّاثَاتِ فِي الْعُقَدِ وَمِن شَرِّ حَاسِدٍ إِذَا حَسَدَ) ، جا گەر کەسێک تووشبوو ، وە ئارامی گرتن لەسەر ئازاری و باوەڕو متمانەی بە حیساب ھەبوو ئەوا لەسەر زەرەرو زیانەکەی پاداشت وەردەگرێت .\nبەڵام لە سورەتی (الناس)دا ، لەبەر ترسناکی ئەو کارە ، لە تۆماری خراپەیدا دەنوسرێ و لە سەری لێپرسینەوەی لەگەڵدا دەکرێت لە دنیاو دواڕۆژدا ، چوونکە کار لەسەر تێکدانی ژیری و ئاوەزی مرۆڤ دەکات ، بە پەنھانی و بە چەندین شێوازو ڕێی جیـاواز : ( من شر الوسواس الخناس ) ، ئەمەش سنوور بەزاندنەو کەس ئەو مافەی نیە مرۆڤەکان سەرگەردان بکات و بۆ مەرام و بەرژەوەندی خۆی بەکاریان بھێنێت . وە ئەوەی پێی ھەستێت ئەوە ستەمی کردووە بەرانبەر بە حەق و مافی خۆی و ئەوانی دیکە . چوونکە ژیری و ئاوەزو ھزر تێکدان ھێڵی سوورە ، لە بەرئەوەی مرۆڤ بەبێ ئەقڵ و ئاوەز ناتوانێت پەی بە ئەرک و بەرپرسیاری خۆی ببات .\nجا زەمینەی کارکردنی ئەو ستمکارانە ناخ و دڵ و دەروونی مرۆڤە وەک بەنرخترین شوێنی ، بە بڵاوکردنەوەی ئافەت و دەردی : ( الذي يوسوس في صدور الناس) ، ئەوکات ھەموو کارەکان خراپ و زیانبەخش دەبن بەھۆی خراپە و شەڕی : (الوسواس الخناس) وە ، چ لە مافی خۆی یا مافی خەڵکی ، لەبەرئەوەی ئەمە فێل و داوی تیایە بۆ تێکەوتن و سەرگەردانکردنی بەرانبەر ، دەی ئەمەش لای خوا سنوور بەزاندنە و لێپرسینەوەی تووندی لەسەرە لە دنیاو دواڕۆژدا .\nکاتێک دەستدرێژی و سنوور بەزێنی لەسەر خەڵکانێک ئەنجام دەدرێت ، ئەوا لێپرسینەوە دەکرێت لەگەڵ تاوانبار ھەر لە دنیا ئەگەر یاسا سەروەربوو ، گەر لەکارخرابوو وە تاوانبار سزای خۆی وەرنەگرت ئەوا لەدواڕۆژدا لێپرسینەوەی حەتمیە . کەوایە زوڵمکردن و پێشێلکردنی ماف ترسناکە ھەر بۆیە ھاناو پەنابردن زیاترە : (قُلْ أَعُوذُ بِرَبِّ النَّاسِ مَلِكِ النَّاسِ إِلَهِ النَّاسِ)، وە ئەم سێ شتە ڕیزبەندی سەرسوڕھێنەریان ھەیە ، وە ھاوشێوەی ئەمانەن لەناو مرۆڤەکاندا دەتوانن چارەسەری خراپەو شەڕی نێوان خەڵکی بکەن لە ژیاندا .\nکاتێک مرۆڤ توشی کێشەیەک دەبێت و نازانێت چارەسەری بکات ، سەرەتا بۆ کەسی شارەزا ھانا دەبات تاوەکو ڕێنوێنی و ئاڕاستەی بکات ، ئەویش شارەزاو پەروەرشیارە (رب)، گەر چارەسەر نەبوو ئەوا پەنا دەبات بۆ دەسەڵات و دادگا (ملك)، گەر ھەر چارەسەر نەکرا ئەوسا ئیتر پەنا دەبات بۆ خوای جیھانیان تاکو بێت بەھانایەوە و بۆی چارەسەر بکات (إلە ، اللە) ، ئا ئەمە مامەڵەیە لە ژیانی دنیادا کە لەم سورەتەدا ڕیزکراون ، وشەی (الرب) بۆ کەسێک بەکار دەبرێت کەوا بتوانێ ڕێنوێنی و ئاڕاستەو پەروەردە بکات (المرشد والموجە والمعلم)، گەر خۆی نەتوانێت چارەی کێشەکەی بۆ بکات، خۆ دەبێت ڕێنوێنی و ئاڕاستەو پەروەردەو فێری بکات بۆ ئەوەی بزانێت چۆن پەنا بەرێت بۆ دادگای دەسەڵات (الملك) ، گەر لە توانای ئەویشدا نەبوو ، با بە ئومێدەوە پەنا بەرێت بەردەرگانەی حەق تەعالا .\nڕیزبەندیەکە زۆر وردە ، لە زۆرەوە دەست پێدەکات بۆ کەم (رب ، ملك ، إلە)، لەناو کۆمەڵگەدا ڕێنوێنیکار و ئاڕاستەکارو پەروەردەکارو فێرکار (الرب) زۆرن ، بەڵام دەسەڵاتدار (الملك) کەمترن .\nوە بەکارھێنانی ئەم سیفەتانە بۆ خوای گەورە لەم سورەتەداو بەبێ ھێنانی پیتی (واو) لە نێوانیاندا بۆ ئەوەیە تاوەکو وا گومان نەبرێت چەند زاتێک ھەیە ، چونکە واو سوودی جیاواز دەگەیەنێت ، کە نەی ھێناوە واتە تەنھا یەک خوا ھەیە ، وەختێک پەنا دەگریت بە (الرب) ئەوە (اللە)یە ، ھەروەک پەناگرتن بە (الملك) ھەر (اللە) یە ، وە (الە)ـەکەش ھەر (اللە) یە .\nبڵێ پەنادەگرم بە : ( قُلْ أَعُوذُ بِرَبِّ النَّاسِ مَلِكِ النَّاسِ إِلَهِ النَّاسِ) لە شەڕو خراپەی شەیتان سیفەتان ، ئەوانەی دەردێک تووشی مرۆڤ دەکەن : (مِن شَرِّ الْوَسْوَاسِ الْخَنَّاسِ) ، کەوا گاریگەری لەسەر بیرو ئاوەزو ئەقڵی دابنێت ، وە لە ناخ و دڵیدا جێگیر بێت : (الَّذِي يُوَسْوِسُ فِي صُدُورِ النَّاسِ) . وە دەسبەرداریشی نابن و زوو زوو بەنھێنی و لەڕێی جیاوازەوە سەری لێ دەدەنەوە تاوەکو بەتەواوی کۆیلە و گومڕاو سەرلێشێواوی دەکەن : (الْخَنَّاسِ) . وە ئەم ناحەز و نەیارە ترسناکانە لەناو گرۆی : (مِنَ الْجِنَّةِ وَالنَّاسِ) ھەن .